url: =SDA MISSION CORRUPTIONS PUAHPHAT HUN. ( ii ) ~ MUC\nSDA MISSION CORRUPTIONS PUAHPHAT HUN. ( ii )\nAdmin 11:37:00 PM Articles, Conference Pianna thu, SDA mission Corruption\nPASIAN PAWLPI LEH AMA NASEP.\nBang hangin Pawlpi piang hiam? Pawlpi icih bang hiam? Pawlpi nasep bang hiam? Pawlpi in bang power nei hiam? Pawlpi ukte in vantung kongkhak honna tawh nei uh hiam? Hih dotnate pen tuhun Pawlpisung aa om thudotna theihhuai poimawh hong suak mawk hi. SDA makai sia tampite in amau dinmun leh a kipia nasep telzo nailo uh hi. A panna leh a zat aanate alehlam vive ahi hi. Pasian ngiimnalam manawh lomawk uh hi. Tua thu tuni-in i kikum ding hi.\nPawlpi bang hiam?\n" Pawlpi" cih ciangin Organization khatpeuh gen hilo hi. Pasian deihna tawh kituak sapkhiatna ngah mihonte cinuam ahi hi. " Khuamial sungpanin alamdang khuavak sungah a sapkhiat ahi, Pasian Pawlpi mite in, Ama thupina leh vangletna minthanna puaksawnin lak ding uh hi. " Acts of Apostles pg9.\nLaisiangtho sungah Pawlpi cihna kammalnih om hi. Khat pen Hebrews kamin QAHAL ( Qahillah ) hi a, Greek kamin Ekklesias ci-in na teikhia hi. [ Greek Septuagint LXX]. Mihon omkhawm cihna ahi hi. Saptuamte or teeltuam mipawlte cihna zong ahi hi. (Concise Dictionary of the World in Hebrews Bible. Sv " Church" 102. )\nPawlpi leh Biakinn cihna " Church " pen English kici mikaangpau ahi hi. Scortish kam KERK kammal pan aa a lak uh ahi hi. Scortish te in tua kammal pen Germany kam " KERCHE" ( Kyriache) pan a a ngah ahi hi. Germany te in Greek pau " KURIOKOS " (Kuriocon) pan nangah uh hi. Topa neihtuam or teeltuam mihonte cihna ahi hi. Tua ahih ciangin Pawlpi pen mihing thu-umte hizaw a, Organization kipawlna leh Building gennuam hilo hi. Khua khempeuhah biakinn a om hangin, thu-um mimal khatbeek omlo-in Pawlpimin kivawh theilo hi.\nJesu in Ama-pumpi pen Biakinnpi tawh nasaikak hi. Jesu upna tungtawnin Abraham suan Israel mi taktak kila ding hi, acih ciangin, Jews te in nathuakzo lo uh hi. Jesu umkhempeuh Pasian pawlpimi-in kiciamteh khin a, mimalin a om zongin, mihonin a om zongin, vansinnuai aa om Pasian pawlpimi lakah kihel ahi hi. Jesu in, " Pasian biate in Jerusalem naih kullo hi, mun khempeuh ah biaktheihhun hong tungzo hi, ci-in gen hi. Pasian ciaptehna pen leitung laibu sazian hilo hi.\nPawlpi Khennih aa etna.\nPawlpi pen thunih or khennihin ki en thei hi. Tuapen ( Vissible Church ) Muhtheih Pawlpi leh ( Invisible Church) Muhtheihloh Pawlpi ahi uh hi.\nMuhtheih Pawlpi cih ciangin Lungdamnathu taangkona thahaat zawkna dingleh, thu-ummite kizopna kipanpihna a olzawk nang ngimna tawh kipawlna ahi hi. Hih kipawlna sungah tanghum leh taang pokhawm hi. Tuu leh keel omkhawm hi. Ansii leh antak kiseng khawm hi. Pawlpi sazian sungah ih om hangin gupna kician nailo hi. Khensatsa hilo hi.\n" Muhtheihloh Pawlpi icihpen Pasian khuavak a muhzahzah tawh kalsuan Christian picingte, leipiancil aa kipanto tatsat lo-a Pasian tanu-tapa te ahi uh hi. Leitung mihingte theihpih banloh Christ tawh a kiciamteh Christian te ahi uh hi. Hih misiangthote pen Pawlpimin tawh kiciangtan lo hi. Muhtheih Pawlpi sukkhak theih hilo hi. Zong sakha thei lo uh hi. " John 1: 9, 3: 3, 6: 37-38. Matt 18:3, Luke 14:27. SDA Believe 142. A Handbook of SDA Theology, George W Reid. Edited ( Haggerstown: R&H 2000) 545.\nGupna pen theihna sangin neihna hizaw a, lungsim sawkkha Pasian tawh kizopna tungtawnin kingah hi. Milim bia, dawibia icih biakna namkim pan aa hong pai mihon pawlkhat ten zong mu ding uh hi.\nEllen G White comment: " Those whom Christ commends in the judgement may have known little of theology, but they have cherised his principles. Through the influence of the devine Spirit they have been a blessing to those about them. Even among the heathen are those who have cherished the spirit of kindness; before the words of life have fallen upon their ears , they have befriends, the missionaries, even ministering to them at the peril of their own lives. Among the heathen are those who worship God ignorantly those to whom the light is never brought by human instrumentality, yet they will not perish. Through the ignorant of the written law of God, they have heard His voice speaking to them in nature, and have done the things that the law required. Their works are evidence that the Holy Spirit has touched their hearts, and they are recognized as the children of God." The Desire of Ages pg638, 2.\nPasiangam cihleh Pawlpi kilamdang hi. Pawlpi pen Pasiangam hilo hi. Pasiangam pen Pasian ukna ahi hi. Pasiangam pen Christ tungtawn a Pasian sepkhiat gupna ahi hi. Mawhbanglo, pauban omlo nuntakzia pen vantung tunna dingin Pasian in hongkal masa lo hi. A kisam poimawh pen hizenzen lo hi. Pasian in a khawnkhong aa hong piak ahi, Jesu-dikna saan masak kul a, tua Jesu neihna hang a ih ngah dikna sungah ih om ciangin Pasian gam a kitung zo ahi hi. Pasian pen kumpi-in kineita a, silehsa deihna nusia-in Christ haatna leh dikna pen ei-aa ahi hi.\nPawlpi pen Lungdamnathu hang aa kipawlna ahi hi. Tua Pawlpi sungah min omkhempeuh Pasian ukna gam sungah kihelkim lo kha ding hi.\nSeventh-day Adventist ten bangcisaan.\n" God is not own by anyone. God is a god for all people and His saving love goes to all." Jen Paulsen, GC President of SDA, " Sermon at GC session, July9, 2005. (Adventist World. September, 2005)\n" Bangzahin i thupuak ihkiplet zongin cikmah hunin ei SDA te bek in gupna ngah ding hi, cih i len kei hi. Hibang upna in tuhun leh mailamah zong SDA te thuguilet maantak hingeilo ding hi. Christ in gumpa hi, ci-a alaamsaang naseem khempeuh zong, gupding aa Pasian geelna sungah kihel a, naseemte ahi hi, ci-in ih pom hi. Khate Christ kiang puakding nasep a seemte nakpi-in thupi ih sa hi." " Christ's Other Sheep" Lesson 8. Adult SS Lesson, July , Aug, Sept, 2004.\n" Seventh-day Adventist Pawlpi ngimna in Lungdamnathu ahi, ih thupuak hilh dingin vaihawmna hi a, gupna ngah leh ngahlo thukhen ding a kisamkhia hilo hi. Protestants te sungah Pasian in ta tampi nei a, Catholic Pawlpi sungah tamzaw kan lai hi. Tua te in kiciantak a, thumaan thutak a zuingaplo (Sabbath-keeping-Adventists ) Sabbath tang SDA te sangin thumaan amuh zahzah mangin azui tintente ahi uh hi. " Ellen G White Selected Messages Book 3. 386.\n" Mikhat SDA asuahna dingin Upna thuguilet ahi, Fundamental Beliefs teng umphot ding hi. Tua tengpen thudangtawh sawhpawi theih Pawlpi let Doctrines ahi hi. Christian nuntak khantoh nang thuhilhna tuamtuam a om hangin tuate pen pomloh phamawh thu hilo hi. Tua thuhilhna tuamtuamte in, saneeklohna, Christian pilnalam, ( Seperation of Church and State) Pawlpi leh Kumpi kikhenna, kitenna ah zungbuh zat leh zatloh vai, galkap lut leh lutloh vai, me khiat leh khiatloh vai, cihte ahi uh hi. Tuhunin buaina tam ahih ciangin ziat leh vei-ah a pial omthei a, ziatlam nehlua leh legalism kitungpak thei a, veilam nehlua leh Liberal lua, suakta lua-in kipeeklen zel a leitung tawh kibang hi. ( Carlos G. Martin, Adventist Church Growth: Procedure of Church Growth, ALLAS, 1998. p33.)\n"Note in Keima aading teti nahi uh a, Kong teelkhiat naseemte nahi uh hi. Kei bekbek tawntung Pasian kahi a, Kei longal Pasian dang omlo hi. " Isaiah 43: 10-13.\n" Keimah tawntung Pasian in thumaan tawh hong samkhia khinzo kahih ciangin nakhut lenin kong dom ding hi. Nang in mittawte mit honsak a, a kihen a kikhihte na suakta sak ding hi. Khuamial sung a omte khuavak sungah nakaikhiatna dingin minam khempeuh khuavak dingin kong koih hi. " Isaiah 42: 6-7.\n" Hih tui in nisuahna lampan manawhin gamsungah luang ding a, Bualtui sung a lut ciangin Bualtui khumsak ding hi. Tua luitui tunna khempeuh ah a nungta ganhing khempeuh in, nungta ding a nga tam mahmah ding hi. ...Lui langtuakah neektheih singno tuamtuam po ding hi. A tehte hul theilo ding a, a gah tatsat ngeilo ding hi. Khasimin gahno tawntung ding hi. ..Bang hang hiam cihleh tua luitui in a siangthomun pan hong paikhia ahi hi. Agahte pen neek ding ahi hi. Atehte pen natna damsakna ding ahi hi. " Ezekiel 47: 8-12.\nSeventh-day Adventist Pawlpi in Lungdamnathu taangko ding simloh masuan dang i nei kei hi. Pasian tate omna khempeuh Nunna luitui bang ding hi. Mikhempeuh dawn ding leh nuntak pih ding ahi uh hi. Teti ding leh khuavak puak ding aa kisamkhia ahi uh hi. Note acih ciangin Pawlpi deidan omlo hi. Amun agam ciangtan omlo hi. Minam a vom a kaang deidan omlo hi.\nPasian tokhom pan aa hong luangkhia nuntakna khuavaak puak dingin hong kikoih hi. Ih nasep thupi-in vaanglian a, sepzawhna ding Khasiangtho haatna leh pilna, leitung hauhna sum zong kicingtakin hong pia hi. Ama sehna bangin ih zangsiam hiam?\nBiakinn munkhat kavak leh, Lan ( flag) namli khawng phezangzangin kikhai hi. Biakinnpi za kizuutin san zeza hi. A galva panin tha ngah huai petmah hi. Mite pen Sabbathsuits tawh ding sitset uh hi. Sabuaite puanneel mahmah tawh kituam hi. Pakhoihpente kisuang hi. Pangkate tawlnga lo-in kipei a mite mut hithit hi.\nAhih hangin a dipkuathuai thukhat hong om hi. Galkaap honkhat mission huang sungah giahphual saatin tenden hi. Tuma kum-25 hunlai pawl aa kipan ahi hi. " Gamnuai aate sumtawh huh hi, ci-in Pastor nih hong kiman hi. " Pawlpimi nih leh thum holimna munah, "Guai, hih sumte koipan ahitam, siapi ten sum khonsak ahitam, mission sumpi khawng ahimai tam," ci-in kihuau thapthap uh hi.\nPawlpi in Pasian hongsawlloh nasep khatpeuh kopkha ihi hiam? Pasian minthanna ding a hong koih Pasian mipawlte in Pasian aading teti pang nawn se lo uh hiam?\nLeenggahlo cingte leh Galvilte lusu.\nPasian in thumaan-thutak cing dingin hong koih hi. Ama hoihna teti pangin nuntakna tawh lak dingin hong bawlpha hi. Ama dikna leh sianthona a-alna leh alimna hawmsawn dingin hong koih hi. Tu-in midangte in hong bangcimuh uh hiam?\n" Ciampeello cihtakna ahi kawnggak gaak unla, thumaanna ahi awmdal bulh unla, Lungdamna leh kilemnathui taangkona lim ahi khedap bulh unla, kidalna lum ahi upna nei un. Hot khiatna sik-lukhu khu unla, Pasianthu ahi Khasiangtho tem tawi unla, lawpna khindai lo-in thungetna namkim tawh thungenin do un." Ephesian 6: 12-20.\nPasian naseem Israel minam siampi laitheite Khalam mittaw khin uh a, amau sepding aa kipia nasep seemlo uh hi. " Amaute in amah pen Pasian bangin pahtawi lo uh hi. ..amau haina in a lungsim mialsak hi. " Rome 1:21. Israel tungaa kipia nasep, amau seploh seem dingin Jesu in Nungzuipite hong teel khia hi. Tua nasep mah Pawlpi tungah hong kipia hi. Mission in tua nasep a zop kei uleh, suangtumte kiko sak ding hi. Mission sazian sungaa omlote kiko sak ding hi.\nSiampi uliante leh tuhun biakna makaite pen biakpiak ngeina tawh lungkim lel uh hi. A piaksawn ding nuntakna tui mau sungah phul lo hi. Ameivaaktui kangzo hi. Amaute kicingzo lua kisa ahihmanin vantung Huhpa Khasiangtho in mun ngajhlo hi. Lungdamna thu pen mawk khawllo ding hi. Biakna aana tawh khaktan zolo ding uh hi.\nLeenggah munah Thaanglingkung.\n" Leengkung hoihpen ahi note kong suan hangin, nang pen ciampelin Kei mai-ah leengkung hoihlo pen suak mawk hilo nahiam? " Jer 2: 21.\n" Ka Leengguilo aadingin kahih dingaa kilawm kahihnailoh bang om ahi hiam? Leenggahhoih gah ding ka lamet laitakin, bang hangin gamleenggah hong gah mawk hiam? Isaiah 5:4.\n" No leh no na kivaak uh a, tuute na don kei uh hi. Tuumul meetin tuumulpuan nasilh uh a, tuuthaute go-in a sa nane uh a, ahi zongin tuute navaak kei uh hi. Tuu zawngkhalte na khoi kei uh hi. A cinate na bawldam kei uh hi. A liamma te natuamsak kei uh hi. A kinotkhiate nakhawmkik kei uh hi. A lampialte nakhiang kei uh hi. Tua hilo-in ngong bawlin na ukcip zawsop uh hi. ...Tua ahihmanin no, tuucingte aw, keima thugen ngai un. Topa Pasian in, note lang kahihnathu tu-in kong pulaak hi. Note khutsung panin ka tuute ka lakhia ding a, tuu donlo-in note bek a kidon, no tuucingte khut sungah ka tuute ka omkiksak ngei nawn kei ding hi...." Ezekiel 34: 2-10.\nTuucing gilote tawh kithutuak pen dikna hilo hi. Thanemna namkhat hi a, mawhna gilo sihpihngam ahi hi. Tuucing gilote tawh kikhen pen Pasian ngimna hizaw hi. Amau seploh Lungdamnathu leh Teti pang dingin kipumpiak kul ding hi.\nPasian galvil ahi eite in, vangletna mitsuan kawmkawmsa-in kha mangthang ih zong ding hi. Ih tunna khempeuh Nunna luitui, ngasa tampite bualna Bualtuikhum bangin , minam khempeuhte nopsakna hinna tuilii ih suak ding hi. Ih khuavak taangsakin namgimtui tatsat lo-in ih thun ding a, taauna tawh thu ih ngen tawntung ding hi.\n" Leitungah Christ Pawlpi pen Lungdamna thupuak ding ngimna tawh kiphut ahi hi.....Pasian Pawlpi icih pen mihingte gupkhiatna taangko ding sawltak aa kizang ahi hi. Tua seem dingin kipawlkhawm hi a, Lungdamna thupiak pen ama masuan ahi hi." Testimonies 6. 29. 72. Acts of Apostles 9, 15.\nThang siangh. zogampalpi@yahoo.com


timestamp: atn

url: =2. July 13, 2019 | A Dupvom Deedaa Mitgeii Nihte ~ MUC\n2. July 13, 2019 | A Dupvom Deedaa Mitgeii Nihte\nAdmin 5:37:00 PM Articles, MISSION NEWS\nA Dupvom Deedaa Mitgeii Nihte\nPapua New Guinea, July 13\nKum sawm le kum kua a pha pan Talitha Hoyato in a khaanpih nu mitvom deedaa-a om amuh ciangin kilat vat hi.\n“Bang aci na hia?” ci-in dongh hi.\nKum 23 khawng apha pan, a khaanpih nu, Doreen in a nungzaang suk khempeuh kisaat nim gawp-a om alak dingin a puan leemto hi.\n“Ka pasal zulungvei hi-in, hih khempeuh ama’ hong saat-na ai ve,” ci-in, kapkawm in Doreen in gen hi.\n“Tua bang ahih peuhmah leh ciahkik nawn vet kei oh,” Talitha in ci hi.\nAhi zongin Doreen ahihleh a hunlemtaang a om simin ciah zeel hi. Ama’n kum khat a phapan tangeek khat nei-a, Pa-pua New Guinea gam a om, Mount Hagen kici khua ah, a teek-nu in keem hi. A tano naakpi takin phawk ngeungau zeel hi.\nDoreen in a lungsim khempeuh a sun khiat nadingin a lawm it mahmah Talitha hong mu ahi hi. Doreen te’ inn panin nai thum sung khawng mawtaw a ki hawl na, Kundiawa khuapi\naa om Simbu Teachers College ah anih un sang siamah sin uh\n“Ka nuntaakna bel lungmanhuai mai ing ei. Koi ci bangin nu hoih le zi hoih suak thei ding a, ka pasal koici kheel ding, thei zo nawn keng ei,” Doreen in ci ngaungau den hi.\nKoici bangin tha piading cih Talitha lung himawh hi. Ahi zongin nupite pawlkhat, nupa kikaal vai buaina tawh akem nu’ kiangah thu dongh dingin a va pai lai-un, a nu’ gen thute hong phawk kik vat hi. A nu in tua nupite kiangah, Lai Siangtho tung-tawn in pilna a zon khiat ding uh ngaihsutna hoih pia zeel hi.\n“Kuamah dang hi lo, Pasian bek in mihing’ lungsim kheel thei hi, ka nu in ci hi,” ci-in Talitha in gen hi. “Pasian in eite hong piangsak a, koici puah ding, cih zong Ama’n thei hi.” ci hi.\nZingsang sim in thu ngen in, Lai Siangtho sim dingin Doreen sawl hi.\nAmau tegeel khaan khat sungah, a om khop ciil vua\nkipan in Doreen in a phawk khaak a masa penpen in, Talitha in zingsang biakpiakna a neih den lam ahi hi. Zingsang nai 5 sim in Talitha tho-in thu ngen-a, Lai Siangtho sim den hi. Tua banah Talitha’ nulepate pen zuu tawh kidiah dente ahih lam leh, Talitha pen Seventh-day Adventist nupi hoih khat in khansuah in, nisim biakpiak ziadingte zongh a hilhsa ahihlam zongh Doreen in hong nung theih hi.\nKhatvei, a inn ah a ciahna pan in a bawda vuah Doreen hong tun kik ciangin Talitha in ama a’ ding lametloh-letsong khat na pia hi. Tua letsong pen, ‘Talitha in Lai Siangtho tangthu pawlkhat laidal tungah a gelh’ ahi hi. Tua tangthute’ sungah Jo-han 4:1-42 sung-a, Samaritan numeinu’ kikheelna zong kihel hi. Tua laidalte Doreen’ khut sungah a pia hi. Tua banah, 2017 kum, Kuata masa sunga, Naupangte’ mission news tangthu khat zong teikhia-in, tua zongh a pia hi.\n“Hun na ngah peuh ciangin hih laite na sim zeel ve maw lawm,” Talitha in ci hi.\nDoreen in tua tangthute hoih sa mahmah in, adang zong ngetbeh lai hi. Talitha in, abeisa kumkhat lai-in, a pianna a pa a’ dingin thu a ngetsakna leh a pa in Pasian a saan pak het lohna thute aa kipan, a thungetna hangin a pa, palikte’n manin thong-sungah a khumna thute, leh lungnuam tak-a biakinn ah, a inn-kuan un apaikhop nopnate, doreen’ tungah genzel hi.\n“Tua mah bangin na pasal zongh Pasian in kheel thei lua ding hi!” Talitha in ci hi.\nTua a zaak tangthu le thupiang tuamtuamte in Doreen’ lungsim sukha mahmah ahih manin nisim in a pasal a’ dingin thunget hong kipan ta hi. Zingsang khat, nai 5 in Talitha hong khanglo a, a khaanpihnu na thokhin in, Lai Siangtho a sim laitak mu hi. Nakpitakin lamdang sa kawmin angtang mahmah hi.\nKhanih hong cingto ta-a, ateeknu in Doreen thu lamdang mahmah khat tawh hong hopih laizang hi. ‘Asuah akhan sunga cik masan-a, nikhat nangawn tupeek-kawbia tawh, na a sem ngei peuhmah lo, Doreen’ pasal in, tu-in huan bawlin, lei to-in singno a suan zihziahna thu, hong gen mawk hi.\n“Nong ciamnuihna maw nu?” Doreen in ci phialmawk hi. “Ong ciah in la, nang ma’ mit teekteek tawh hong en ve,\nbawi” ci-in ateeknu in dawng hi.\nDoreen inn ah hong ciahkik ciangin, ateeknu’ gen singno\nhuan nopci mahmah pen ama’ mit teekteek tawh hong mu takpi hi. A pasal in ahih leh a zi le a innkuanpih khempeuh hoihtak in akepding ahong kipatciilna hong hi ta hi. A zudawn zongh khawl khin ta hi. A khuazang un a umh zo kuamah om lo hi.\nA bawdaa vuah kilehkik pak in, Doreen in a lawmnu Talitha nakpi takin angpom in lungdamna khitui luang kawm in lung-damna ko hi.\n“Topa pahtawi zaw in! I biak Pasian in hongsepsak ahi hi” Talitha in ci hi.\nTua bangin Doreen in zingsang simin biakpiakna nei den a, Kum khat khit ciangin, a pasal tawh biakinn ah nuam takin kikhawm thei ta uh hi. Mitgeii dupvom deedaa ngah kha nawnlo hi.\n“Tu’ peetpeet in bel ka pasal tawh alungdam mahmah nu hi ta ing ei,” hong cikhia ngeu-ngau zensaam hi.\nTalitha’ tungtawn in vantung Pasian a theikhia mi tam-pite lakah Doreen zongh, khat ahi bek lai hi. Kum sawm le kum kua khawng bek phapan hi mah taleh Talitha in nadang khempeuh sangin Jesu le Ama’ Dikna thute bekbek gen nuam den hi.\n“Kei hong khansuah ka nu in ka neutung a, kipanin, Jesu’ nungzui hoih khat ka suah nadingin hong pantah den ahih manin, tua hangin Topa’ tungah, ‘hibang nu hoih khat nong piak manin lungdam lua mahmah ing,’ cih pen ka kam panin genkhiat ka cim thei kei hi. Ka paina peuh ah Jesu’ thu leh tua thute gending nuam kasa hi. Tua banah thu lamdang hong piang totote ka kikup sim un zong, ‘En vo, hih thupiangte khempeuh in zongh, Jesu hong kumbaih ding ahihna honglaklak ai ve’, Jesu tungah i upmuanna le i lametna te, i cihtak mahmah kisam hi,” ci den hi.


url: =August 14, 2019 – Watch Anime Online, Watch Anime Dubbed | KissAnime\nPosted byFrank LuongPosted inPosted inAnime Dub August 14, 2019Leave a comment on Just Because! (Dub)\nPosted byFrank LuongPosted inPosted inAnime Sub August 14, 2019Leave a comment on Chargeman Ken!\nPosted byFrank LuongPosted inPosted inAnime Sub August 14, 2019Leave a comment on The Leader\nPosted byFrank LuongPosted inPosted inAnime Sub August 14, 2019Leave a comment on Pale Cocoon\nPosted byFrank LuongPosted inPosted inAnime Sub August 14, 2019Leave a comment on Giant Gorg\nPosted byFrank LuongPosted inPosted inAnime Sub August 14, 2019Leave a comment on Seirei no Moribito\nPosted byFrank LuongPosted inPosted inAnime Sub August 14, 2019Leave a comment on Mobile Suit Gundam: Twilight Axis – Akaki Zan-ei\nPosted byFrank LuongPosted inPosted inAnime Dub August 14, 2019Leave a comment on Liz to Aoi Tori (Dub)\nPosted byFrank LuongPosted inPosted inAnime Sub August 14, 2019Leave a comment on Seijuuki Cyguard\nPosted byFrank LuongPosted inPosted inAnime Sub August 14, 2019Leave a comment on K: Seven Stories\nPosted byFrank LuongPosted inPosted inAnime Sub August 14, 2019Leave a comment on Explorer Woman Ray\nPosted byFrank LuongPosted inPosted inAnime Sub August 14, 2019Leave a comment on Hori-san to Miyamura-kun\nPosted byFrank LuongPosted inPosted inAnime Dub August 14, 2019Leave a comment on High Score Girl (Dub)\nPosted byFrank LuongPosted inPosted inAnime Dub August 14, 2019Leave a comment on Tetsujin 28-gou (1980) (Dub)\nPosted byFrank LuongPosted inPosted inAnime Sub August 14, 2019Leave a comment on Tiger Mask Nisei\nPosted byFrank LuongPosted inPosted inAnime Dub August 14, 2019Leave a comment on Boku no Hero Academia the Movie: Futari no Hero (Dub)\nPosted byFrank LuongPosted inPosted inAnime Sub August 14, 2019Leave a comment on Mini Toji\nPosted byFrank LuongPosted inPosted inAnime Sub August 14, 2019Leave a comment on Otogi Juushi Akazukin\nPosted byFrank LuongPosted inPosted inAnime Dub August 14, 2019Leave a comment on Hunter x Hunter Movie 2: The Last Mission (Dub)\nPosted byFrank LuongPosted inPosted inAnime Sub August 14, 2019Leave a comment on Al Caral no Isan


url: =Lesson 3 January 9–15 Cimawh Beidongin Na Om Ciang ~ MUC\nLesson 3 January 9–15 Cimawh Beidongin Na Om Ciang\nAdmin 4:42:00 PM Articles, Sabbath School Lesson\nTu Kaal Sung Sim Ding: Isa. 7:1–9; 7:10–13; 7:14.\nKAMNGAH: “ ..... Thu upna kho na neih keileh nang na kip kei ding hi” (Isaiah 7:9).\nBiakinnah kikhop khit ciangin Connie leh a lawm Roy in innlam zuanin ciah uh hi. A mai deuh uhah lampi kantanin a leng ak honpi mu uh hi. Akte patau uh hi kha ding hi. Hih aknote in a bu sungah om ding hi napi puasuak khia uh hi. Bang hang hi ding hiam cih a kan khiat uh ciangin, Beethoven min nei ui no khat in Daisy min nei akno khat a kam tawh petin inn gei a om bual lamzuanin pai hi. Daisy pen a mul kang tawh it huai mahmah hi. Connie in Daisy honkhia ding hanciam hi. Ahi zongin zekai ta hi. A it mahmah akno tu-in Connie ang sungah a si-in om hi. Connie in a khutah akno si tawi-in kap hi. Akno dangte lau-in patau ciat hi. Waddlesworth min nei va towt kang khat in Connie khut a Daisy en phei-in, Connie thah hi ding hi, ci-in ngaihsunleh kilawm hi. Kaal 2, 3 sung tawntung Waddlesworth in Connie amuh sialsial delhin amuk sau zeezaa tawh tu pahpah hi.\nKhat veivei ciangin i tungah siatna hong tunthei ding mi leh thupha hong bawl ding mi khentel haksa hi. Tu kaal sungin Judah kumpi tuahkhak buai-nate leh banghang tua bangin khentat khial hiam cih thute i kikum ding hi.\nSAKLAM PANIN LAUHUAI-NA (Isa. 7:1–9)\nKumpi tokhom tung a tutcil hun sungin kumpi Ahaz in bang lauhuai thute thuak hiam? 2 Kum. 15:37, 38;16:5, 6; Isa. 7:1, 2.\nSaklam gam (Ephraim) leh Syria (Aram) in Khanglam gamneu Judah do uh hi. Edomite leh Philistine do-na hangin Judah in thaneem hi. Hun khatlai-in Judah in Israel do ngei uh hi. Ahi zongin Israel leh Syria in galdo dingin kipawlkhawm uh cih pen lamdang hi. Israel leh Syria in Assyria ukpi Tiglath-pileser III a do-na uah, Judah in zong va huh ding deih uh hi ngel ding hi. Hih kumpipa in 2Kum. 15:19 sungah Pul’ ci-in kigelh a, ama ukna lian mahmah khatin kiciamteh hi. Israel leh Syria in amau kikal buai-nate nusia photin, tua buai-nate sangin a lauhuai zaw gimna a thuak loh nadingin galdo khawm uh hi. Judah zo thei uh ahileh gam uk kumpi ding khat koihin, amau nasem dingin Judah mite zangthei dingin ngaihsun uh hi.\nBangci bangin Ahaz in gambuai-na siangsak hiam? 2 Kum. 16:7–9; 2 Khang. 28:16. 6\nAhaz in a mite huh ding Pasian tungah huhna ngen lo-in ama galte galpa Tiglath-pileser III tungah huhna ngen hi. Hih Assyrian kumpipa in Syria leh Israel do dingin huh ngetna lungkim takin sang hi. Tiglath-pileser in Ahaz tung pan golhguk tampi ngahin Syria a do amah leh amah khial kisa lo hi (2 Kum. 16:9). Syrian-Israelite pankhopna kisia hi. Tawl khat sung Ahaz in Judah honkhia zo hi. Ahi zongin Ahaz gamtatdan lamdangsak ding hi lo hi. Judah kumpite lakah Ahaz bangin gilo-in siatna tawh kidim kumpi dang om lo hi. (2 Kum. 16:3, 4; 2 Khang. 28:2–4.)\nAhaz in lauhuai thu a tuah ciangin tua thu tungah kinga-in gamtang hi. Hih thu in tuhun aa ding bang hong hilh hiam? Tu-in Topa thupiak mang nuam kei leh hang, sittelna hong tun ciangin Amah i muang takpi ding hiam, ci-in kidot ding hi lo hiam?. (James 2:22, Jer. 12:5.)\nKhaktan Ding Hanciam (Isa. 7:3–9)\nAhaz in Israel leh Syria galkapte lauhuai-na thu a ngaihsut ciangin, a sep ding khat a sepkhak lohna thu Pasian in pulaak hi. Tua bangin lauhuai-na a tungsak Pasian hi-in, khuaphawkna nei-in amah mah in gamtat hoih a neih zawh nadingin tua bang gimna thuak hi (2Khang. 28: 5, 19). Thamlo-in Tiglath-pileser tung pan huhna ngen ding thu hoih, mihing muhna pan ahi mah ding tawh a kibat hangin, David kumpi gam kipat nadingin namdang kumpi suksiatna pan hong kipan ding a, cikmah hunin ama gam ding kik zo nawn lo ding hi, cih Pasian in mukhol hi.\nSiatna tuak ding lauhuai mahmah dinmun a tung ding hi ta hi. Tua hi-in kumpipa in Jerusalem khuapi umcih dingin khuapi tuilakna en kawikawi-in a om laitak Topa in kumpipa kiangah Isaiah paisakin Assyria kumpipa tawh kizopna bawl lo dingin hilh hi. Banghangin Isaiah in a tapa Shear, Jashuh tonpih dingin Topa in sawl hi ding hiam? (Isa. 7:3)\nIsaiah in Ahaz tawh a kimuhteh a hopihna-ah a tapa min a pulaak ciangin Ahaz lau mahmah hi ding hi. A tapa min dingin “ A Omlai Mi Hong Ciah Kik Ding” ci-in, koi panin a omlai hi ding hiam? Bang panin omlai hi ding hiam? Hih tapa a pa in kamsang khat hi; tua min in Pasian mite in saltangin om ding uh ahihlam pulaak khol hi kha thei hi. Ahih keileh mawhna kisikin Pasian kiang zuan mite hi, cihna zong hi thei hi. Bang hang hiam cihleh ciahkik cih kammal in mawhna kisikna a pulaak kammal hi. Ahaz tungah Pasian thupuak in “nangma deihtelna bangbang hi ta hen. Mawhna kisik a suakta ding maw, ahih keileh kisik lo-in saltang zaw ding maw, nangma khentatna bangin na tuak ding hi.\nKoi bangin Pasian thupuak in kumpipa dinmun pulaak hiam? Isa. 7:4–9.\nSyria leh Israelte in gimthuak ding a, Judah in tua gimna tawh kipelh ding hi. Ahaz vangliatna in Pasian mai-ah sing tumbang nih a khute tawh kibang lel hi (Isa. 7:4 ). Ahaz in Assyria huhna va nget a kul hi lo hi. A taktakin Ahaz in Topa leh Ama kamciamte a muan ding hi zaw hi. Pasian thupiak kip ding hi, cih um thei hi leh ama aa dingin thuhoih hi zaw ding hi (Isa. 7:9). “Um’ leh “ kiptakin om” cih kammal in Hebrew panin a khiatna kibang kammal ahi hi. Hebrew kammal a khiatna in “thuman thutak,” ‘muanhuai’ cihna hi. “Amen” cih kammal tawh kibang hi. Ahaz in khentel kician a neih nadingin limtak a theihtel kul hi;a muanhuai kumpi khatin a din zawh nadingin Pasian tungah kingak ding kisam hi.\nIsa.7:9 simpha in. Banghangin upna leh thuman mah hi, ci-in i saan thute in kiptakin nuntak nadingin kisam hi ding hiam? Bang thu-ah kiptak ding kisam hiam? Koi bangin Khristian nunzia sungah kiptakin kalsuan thei ding i hiam?\nHUNPHA NGAH KIK (Isa. 7:10–13)\nAhaz in upna nei ding Isaiah hanthohna sang zo lo hi. Ahi zongin Pasian in kumpipa khat vei hun hoih pia kik hi. Pasian in a hehpihna lian ahih manin nalamdang tawh khat vei a hilhkik in “Sheol a thukpi leinuai” ahih keileh “ A Sang Vantung Dongin” ci-in pulaak hi. (Isa. 7:11). Hih in upna nei dingin mihingte tungah sapna lian pen khat hi. Lotteries, sum kitahin kimawlna cihte dan hi lo-in Pasian in a hong kipiakna-ah ciangtan lo-in hong pia hi. Leitung kumpite in amau piak theih bang mah siit lo-in a kipiak uhteh Pasian in Ama gam phel lang hong pia khia dingin itsik lo hi ( Esther 5:6, Esther 7:2, Mark 6:23). Leitung kumpi gilo khat in a nunzia kikhelin Pasian um thei ding dinmunin a om leh Pasian in vantung hauhna khat zong siit lo-in a hong kipia khia nuam hi. Ahaz in Pasian tung pan mual bangin a gol kham lianpi ahih keileh Mediterranean tuipi gei-a sehnel zah a pha galkap ngen thei hi.\nBang hangin Ahaz in tua bangin Pasian tungah dawng kik hiam?(Isa. 7:12)\nA tungtham en lehang Ahaz in upna kip nei mi khat, mi muanhuai khat hi hi leh kilawm hi. Kum zalom tampi hunlai sehnel gam sunga Israel mite bangin Ahaz in Pasian zia-et lo hi (Pai. 17:2, Thkna.6:16). Ahi zongin a kibat lohna uh in Pasian in kumpipa tungah “kei hong zia-et in,” ci-in sawl hi (Mal. 3:10 tawh enkak in). Piaknopna lungsim tawh phal takpi-in piakna-ah Pasian in thupha tampi pia dingin Amah zia-et ding pen Topa deihna hi. Ahi zongin Topa heh hiam heh lo hiam, ci-in Ama lungduai-na zia-et ding hi lo hi.Ahi zongin Ahaz in ama sungah Pasian in nasem a, Amah mah muang dingin ngaihsun lo hi. Ahaz in a lungsim kongkhak khakcip hi; upna lut thei lo hi.\nIsaiah 7:13 sim in. Isaiah in bang thu gen hiam?\nAhaz in Pasian zia-et Pasian muang lo-in Amah lunggimsak lo dingin kingaihsun hi. Ahi zongin a taktakin tua bangin a gamtatna in Pasian lunggimna piangsak zaw hi. Isaiah 7:11 sungah, Isaiah in kumpipa tungah “na Pasian” tung pan nalamdang khat ngen in, ci-in sawlin, Isa. 7:13 ah “Isaiah in “ Ka Pasian” ci-in pulaak hi. Mi kimkhat in hih thute buaipih kha thei hi. Ahaz in Pasian a nial manin Isaiah in “Nangma Pasian” ci nawn lo-in “Keima Pasian” a ci hi zaw hi. Topa in Isaiah Pasian hi. Ahaz biak Pasian hi lo hi.\nBangci bangin tuni a thusin in Pasian lungduai-na leh mi khempeuh a hong hotkhiat nopna hong hilh hiam? Mihing in Topa tungah a lungsim khempeuh tawh a ki-ap zawh loh ciangin mihing lungkhauhna, mihing mittawtna thu bang hong hilh hiam? A tawpkhakna-ah Ahaz nget bangbangin Pasian in nalamdang bawl hileh Ahaz in Pasian a um ding hiam? Na ngaihsutna na lawmte tawh kikum in.\nA SUAK DING NAUNGEK HILHKHOLHNA LIM (Isa. 7:14)\n“Nuailam (Sheol) a niam pen mun leh tunglam a sangpenna mun” (Isa. 7:11) limcinna kipia taleh Ahaz in kikhel tuan lo hi. Pasian in lim khat kong lak ding hi, ci-in Amah mah in pulaakin (Isa. 7:14), tua bangin a pian theih nadingin vanglian Pa Pasian bekin sem ding hi ( Isa. 55:9, 1 Cor.10 2:9).\nTua limcin nadingin tapa khat hong piang hi. Bangci bangin numei no khat in in ta nei-in a min dingin “ Immanuel” ci-in naumin vawh ding hiam? Hih nupi in kua hi ding hiam? A Tapa in kua hi ding hiam?\nGideon tungah kamciam a tangtun bangin (Thukhente 6: 36 – 40) hih genkholhna a tangtunna Thuciam Lui sungah om lo hi. “Khangno lai numei” cih a khiatna in Jerusalam khua-ah a teeng nupi khat hi ding hi; Isaiah zi hi kha thei hi, kici hi. Kamsang khat genkholhna bangin tua numei in Isaiah zi hi ding hi. Tua thupuakte in ama tate tungah thuhilhna kammal hi, cih kimu hi (Isa. 7:3; 8: 18). Ahi zongin a tapa min dingin Mahershalalhashbaz (Isa. 8: 1-4) kici ding hi; Immanumel kici ding hi. Hih naungek nihte in a sia le a pha khentel theihna a neih ma-un Syria leh Saklam Israel gam in kisia mang ding hi (Isa. 7:15; Isa. 8:4).\nMi kimkhat in Immanuel in Ahaz kumpi khit ciangin kumpi sem ding a tapa Hezekiah hi, ci uh hi. Ahi zongin Lai Siangtho sungah tua bangin kigelhna om lo hi. Bang hang hiam cihleh Immanuel in lamdang mi hi ding a, a khiatna in Pasian in eite tawh hong om hi; Pasian ompihna a pulaak min hi. Amah in Isaiah 9 leh 11 sunga genkholhna bangin a tuam vilvel TAPA hi ding hi. Amah in Pasian hihna nei ding a (Isa. (9:6), “Jesse suanlekhak” panin a hong khangkhia ding hi a, (Isa. 11:10), Amah in a hoih Kumpi Hezekiah tungah ukzawhna a nei ding hi.\nKiteenna om lo-in nungak khat in ta a neih leh tua ta in zawlta hi (Thuhilhkik 22: 20, 21). Bang hangin Pasian in upna thu tawh kisai naungek khat limcinna tungtawnin pulaak hi ding hiam? Thuciam Thak sungah Jesuh in Immanuel (Matt. 1:21–23), kici-in Ama hong suahna in lamdang hi; a siangtho zuthawl kipia khin nungak khat sung panin hong suak hi. Jesuh in Pasian Tapa hi (Isa. 9:6, Matt. 3:17); Amah in Jesse panin a hong khangkhia hi (Isa. 11:1, 10; Mang. 22:16). Ahaz sung pan a suakkhia ding naungek Immanuel in Khrih limcingkhol genkholhna a tangtunna hi. A thu piang khempeuh i thei kei hi. Theih dingin a kisam thute i thei hi. Pasian in eite a hong ompih nadingin “A hun a cin ciangin Pasian in numei tungtawnin a Tapa hong pia hi” (Gal. 4:4).\nKhrih in mihingin hong piang cih thu ngaihsun in. Hih thu in lau siatna leitungah khamuanna bang hong pia hiam?\n“Pasian in Eite tawh hong omkhawm hi” (Isa. 7:14)\nIsaiah tate min Shear-jashub a khiatna in “ a cianlai mite ciahkik ding” Maher-shalal-hash-baz, a khiatna in “ Mawk lak pah ding, “ sutsiat pah ding” cih khiatna nei hi. Hih minte mah bangin Immanuel a khiatna in “Kote tawh Pasian” (with us God) cihna hi. “Pasian kote tawh” cih in a pulaak khak loh thupi khat om hi. Hebrew minvuahna-ah “hihna”(to be) nei lo hi. Tua hangin Immanuel min a khiatna i pulaak ciangin “ Pasian in kote tawh omkhawm hi” ci-in i gen hi. Isa.8:10 tawh enkak in. Jesuh cih min in Hebrew min Yehoshua Greek min tawh a tomkaihna hi. A khiatna in Topa in honkhiatna hi. Hih laimalah zong ‘hihna’ (verb) a kibehlap ahi hi. Isaiah a khiatna in “TOPA in hotkhiatna hi.” Ahi zongin “Immanuel” a khiatna in a kimu thei lo a thu bek pulaak hi lo-in, tu-in tua kamciam a tangtungin, “Pasian in eite tawh hong omkhawm hi.”\nPasian in eite tawh hong omkhawm ding hi, cih kamciam in a thupi bang pulaak hiam? Pasian in a hong ompihna sangin a lian zaw lungmuanna lian zaw om lo hi. Pasian in a mite tungah hamsatna leh gimna kong thuaksak kei ding hi, ci-in kamciam lo hi. Ahi zongin Ama kamciam in eite tawh hong omkhawm ding hi. David in “ Sihna limguam sung nangawn ka nawk hangin siatna ka kihta kei hi. Bang hang hiam cihleh nangmah in kei nong ompih a, na molhtum leh na ciangkhut in kei a hong lungmuangsak hi,” ci hi (Late 23: 4). “Tui na ngahtan uh ciangin no tawh ka om ding a, gunte na ngahtan uh ciangin hong tai kei ding hi; meikuang lak kantanin na pai uh ciangin hong hul kei ding hi; meikuang in nang hong kang kei ding hi”(Isa. 43:2).\nBabylonte in Daniel leh a lawmte meilipi sungah a khiat uh ciangin Topa in koi-ah om hiam? (Dan. 3:23- 25). Jacob in zingsang khuavak dong lungkhamin a om laitakin Topa in koi ah om hiam? Topa in gamlakah a om hi lo-in Jacob angsung mahah a om hi (Pian. 32: 24 – 30). Topa in muh theih dingin pumpi tawh a hong kilang kei zongin A mite thuak gimnate a thuakpih hi. Mihonpi in Stephen a bawlsiat laitakin Topa in koi ah om hiam? Topa in Pasian taklamah dingin a om hi (Sawl. 7:55). Ahi zongin Jesuh in vantung a kahtoh khit ciangin, Sangbel Pa taklamah a tu hi (Heb. 1:3).Bang hangin Stephen in bawlsiatna a thuak ciangin Topa in ding hi ding hiam? Morris Venden in hih bangin gen hi: “Jesuh in tu mawkmawkin a om thei kei hi.” Roy Gane, God’s Faulty Heroes (Hagerstown, Md.: Review and Herald Pub. Assn., 1996), p. 66.\nPasian in eite tawh hong omkhawm hi” cih kamciam hong kipia napi gimthuakin leh zia-etna i thuak ciangin Topa hong ompihna in bang khiatna nei hiam? Ama hong ompihna i theih mah bang phattuampih i hiam? Bangci bangin na dawng ding hiam?\nSinbeh Ding:”Ama min in Immanuel, Pasian in ei tawh om hi. Pasian vangliatna in Jesuh Khrih maitang panin kimu thei hi. Na khempeuhte kipatma-in Topa Jesuh Khrih in Pa tawh pumkhat hi; Amah in Pasian limlemeel hi. Amah in Pasian liatna leh minthanna tawh a kidim hi; vanglian khuavak tawh a kidim hi. Jesuh in tua vangliatna leh minthanna pulaak dingin hih leitungah a hong pai hi. Mawh khuamial hih leitungah Pasian itna khuavak tangsak ding leh Pasian in eite tawh hong om dingin a hong pai hi. Ama pianzia ding leh Ama min Immanuel kici ding hi, ci-in kamsangte in genkhol uh hi. Ellen G. White, The Desire of Ages, 14 p. 19.\nAhaz in vantung panin thupiakna tawh kalsuan hi leh Judah kumpi gam aa dingin thu hoih hi zaw ding hi. Ahi zongin amah in mihing tha muangin dawibia mite huhna va ngen hi. A lungkham ciangin Assyria kumpi Tiglath-pileser tung pan huhna ngen hi. “Keimah na nasem leh na tapa ka hi hi; keimah hong do Syria kumpi leh Israel kumpi khut sung panin hong honkhia in, ci-in huhna va ngen hi.’ 2 Kum.16:7. Tua bangin huhna ngen ding a paisak ciangin kumpi inn sung leh biakbuk sung pan van le na tampi pua-in kumpipa maipha va zong uh hi. Ellen G. White, Prophets and Kings, p. 329.\n1. Thu khentatna khat na neih ding ciangin Pasian tung pan a tuam vilvelin lim lahna (sign) nget huai hiam? Tua bangin lim lahna nget in bang lauhuai-na om hiam?\n2. Mi hong huh ding thu hoih hi. Ahi zongin mihing huhna in ciangtan nei ahihna koi bangin na phawk hiam?\n3. Russian laigelh Leo Tolstoy in a lawm khat laikhak hi. “ mi khat in sihna in na khempeuh a bei-na ahihlam a theih ciangin nuntakna sangin a siahuai zaw dang bangmah om lo hi” ci-in gelh hi. Koi bangin Pasian in eite tawh hong omkhawm hi,” cih theihtelna in tua bang thute hilh ding hiam?\nTomkaihna: Pasian in upna nei lo Kumpi Ahaz thukhentatna hangin hamsa dinmunah koih hi. Um ding maw, up lo ding ama khentat ding hi. Topa in lim lahna pia taleh Topa makaihna zui tuan lo hi. Topa a belh sangsikin Assyria kumpi tawh kipawl zawsop hi.


url: =Philippines ah meigong nupi khatin IS galkapding kaikhawm kawikawi :: ZOMI DAILY\nposted on 18 October 2017 at 4:53 pm UTC+9:30 Lomkholna: News, Philippines, Sawltak, World\nPhilippines gamsung ah meigong nupi khatin IS galkapding in mi kaikhawm ahih manin Philippine Law Enforcement Agents te’n mankhia uh cih Reuters pan kiza hi. Tua meigongnu pen Karen Aizha Hamidon kici a, ama pasal zong IS migilo galkap makaipi khatmah ahihi.\nSouthern Philippines gamsung ah IS migilo te thu tangko in, galkapding mi tampi kaikhawm kawikawi cih akitheih ciangin akiman hi ci’n Justice Minister te’n tuni Wednesday ni in genkhia uhhi.\nHih meigongnu pen Special Agents te’n ama omna Manila Suburb sungah abeisa kalsung in amatkhiat uh hi a, kumpi langdosawm cihtawh thu kibawl hi ci’n Vitaliano Aguirre in News Conference ah genkhia hi.\nPhilippines, Marawi City sungah IS migilo tetawh akithuah dingin Social Media leh Messaging Apps tungtawn in gamdangmi tampitak IS galkap dingin kaikhawm kawikawi cihi.\nPhilippines gam ii leitawlam aom Marawi City akicipen abeisa kum 5 hunpawl akipan thautawi migilo te tualbialna khuapikhat hi a, Philippines kumpi inzong abuaipih mahmahdet khuaminthang khat ahihi.\nPhilippines galkap makai te genkhiatna ah Marawi City pen kumtampisung Security aki buaipih mahmah khuakhat hi a, ahi zongin buaina pen avengding hita hi. Hih khuasungvai buaina hangin misi bekbek 1000 valbang phakhinta a, atamzawtham pen thautawi kumpilangpang migilo te ahihi ci’n genkhia uhhi.\nMarawi City sungah IS galkap tengpen abeibeita himawk ahih manin, hih meigongnu in IS galkap alutding in gamdang muntuamtuam panin mi azol kawikawi ahihi.\nSpecial Agents te genkhiatna ah hih meigongnu in Telegram leh WhatsApp Chatroom tungtawn in galkap kaihkhopna “Recruit” bawlkawikawi a, lai 296 veibang Post khiakhin cihi. Philippines, India leh Singapore gamsung aom Muslim tengaw, hongpai un. Marawi City sungah ISIS Province khat phutding hihang ci’n kaikhawm kawikawi hi.\nTuabang in IS galkap lutding akizoppih mi 250 bang ama Phonebook sungpanin kimukhia a, tuate avekin muanmawh sazian sungah kikoihpah hi.\nRelated: Singapore pan Syria ah IS galkap atumsawm numei khat kiman\nHih meigongnu Karen Aizha Hamidon pen ataktak in Muslim hilo hi. Apasal Mohammad Jaafar Maguid tawh akiteen ciangin Muslim alutpan ahihi. Apasal pen thautawi migilo makaikhat hi a, abeisa January khasung in Police tetawh thau kikapna panin asi ahihi. Sawltak #zomidaily\nPrevious: Gamdang mite painopna Thai tuipinawl te ah zatep kikhamding\nNext: CSO (Civil Society Organization) i cih ciang! ~ Dal Sian Amm\nTedim khuapi ah Sia Kaung Thant leh alawmte thugenna lawhcing


url: =Galkap ukna suhkhiat vai leh AA te paulo in aomna thu :: ZOMI DAILY\nposted on 25 February 2021 at 1:04 pm Lomkholna: Myanmar, News, Politics, Thangvanlian\nThuneihna a sutkhia galkapte hangin Myanmar gambup mipi so vengvung in a om laitak Rakhine gam AA te leh mipite dai khipkhep uh hi. Amaute muhna bel siang mahmah hi. A san hi ta leh a eng hi ta leh hong kisatna ciangduai pen kibang a, Rakhine mipite thuakna kilamdang lo hi, cih thu hi.\nA beisa kum 5 sung tawntung thuneihna a ngah NLD kumpi ii lungkhauhna gu pen Rakhine mipite in na thuak khin uh hi. Gtn. Rakhine gam budget piak dan, Hluttaw ah thusunte kithal nial, Arakan National Party in zo ta leh 2008 thukhun paulamin Chief Minister pia nuam lo, cih bang thute hangin NLD leh Rakhine mipite kikal ah haksatna tampi om hi.\nHih haksatna tawh kisai-in NLD in cikmah hunin thuhoih zaw lampi zon ding sawm ngei lo hi. 2018 kum ciangin Arakan National Party Makaipi lui khat ahi Dr. Aye Maung pen gambup langpang, ci-in thulu tuamtuam bulhin gilbem kum tampi khumcip dingin man uh hi. NLD in paulap a zon hangin peng thei tuan lo hi.\nNLD pen kumpi sem ahih manin ama mat hi lo, ci phial leh zong ama ngaihsutna a gen ding kilawm hi. A tawpna ah Galkapte mat hi, NLD thukimna hi lo hi, ci leh zong kingah hi napi kam khat beek pau lo hi. Hih thu hangin Rakhine minam makaite leh NLD kikal ah a kiphelkhia kik pak theilo thu kikai-awk kikhihbawk hong kipan hi.\nRakhine minam thautawite hong hat semsem uh ciangin gen ding hong tam semsem hi. AA sungah Galkap tul sawm thum val om ta uh hi. Infantry Division 8 val bangin kivaipua thei ta uh hi. Mipite muanna leh thapiakna zong adimletin, ngah cih ding hi. Kawlgalkapte in kha 3 sungin a zung pan long khia ding, ci-in tangko in a tha neih khempeuh tawh do cih tak do gawp a, ahi zongin kha 3 pan tu-in kum 2 hong cing ta hi napi AA te thahat semsem zawsop uh hi.\nHih kum 2 sungin kumpi a sem NLD in kalsuan khialhna lianpi nei hi, cih kitel hi. Galkapte gen khempeuh man maw man lo, cih a mutel thei lo Daw Aung San Suh Kyi in ama min ngiat tawh AA te a beisiang dong a zung pan long khia ding, ci-in thupia mawk hi. Human rights kipalsat tampi om ta leh kimuhmawh bawlin Kawlgalkapte tungah pahtawina khawng pia ziahziah lel hi.\nRakhine gam sungah inn tampi khua tampi mei tawh a kihaltum laitakin mipite hehpih huai mahmah hi, ci-in kam khat beek a pau ding kilawm napi pau lo hi. Tua bek tawh pha loin Rakhine minam thautawite pen mingongtatte (Terrorist) ci-in ciamteh in tangko sawnsawn hi. Gambup kilemna thu kigen ta leh zong AA te pampaih denin sam nuam ngei lo hi. 2019 sungin Kawl Galkapte leh AA kikal ah thuthak pawlkhat ging hiauhiau pian napi NLD in kumpi a sep laitak ahih manin kimuang gawp hi ding hi ven kizakmawh bawlin awlmawh se lo lel hi. (Rakhine State sungah hun sawtpi internet khapcipsak banah 2020 kiteelna bawl theih ding napi bawlsak loin mun tampi kinusiacip a, AA in kiteelna bawl dingin kun mah ta leh awlmawh tuan lo hi).\nTua bang teng tawh February 1, 2021 ni galkapte ukna suhkhiat ni gambup khuazingpi sung a tun ciangin Kawlmite sung pan gam makaite leh activist te in mualmi thautawi dangte sangin AA te mitsuanin gensiat kipan uh hi. AA bek hi loin Rakhine mipi limlim zong Galkap thuneihna suhkhiat vai so lua se loin dai khikhe pian ahih manin amau dinmun a tellote in lamdang a sak ding mah uh zong ahi hi.\nBang hangin Rakhine State ah Galkap deihlohna mipi in nasia takin lungpho lo uh ahi hiam? A dawnna ding pen kitel hi. Kum 60 val Kawl Galkap tawh kidona ah hun tomno sungin AA te zah a tangthu kilamdangsak zo thautawi kipawlna dang om lo hi. Lei lam, tui lam leh van lam cih bangin Kawl galkapte in a tha neih khempeuh tawh AA te do cih tak do uh hi. Ahi zongin AA galkapte giahphual a lak zawh uh ginatak om lo bek hi loin Kawl Galkap a bu a mang nangawn a sihna thu ki-imcip zo loin Kawl mipiten a zak uh ahi hi. Lamkhat panin Kawl galkapte pilna apia zo taktak pen AA te bek ahi hi.\nTu-in Kawl mipite a cihmawh uh ciangin a huh a panpih ding leh a koh a tai a belh theih ding uh pen Wah te leh KIA te sangin AA te hong lem zaw suak hi. A hang in biakna kibang ngeina leh tangthu mahmah zong kinai zaw uh hi. Wah te hi leh Sen minamte hi, cih theih hi a, KIA te hi leh Khristian ahih manin biakna vai-in belh ngam dingin tuat lo uh hi.\nGalkap ukna suhkhiat vai ah AA te a om hithiat uh pen lamdang lo takpi hi. Ahi zongin mipite lungsim ah bel lamdang kisak tek ahi hi. Tuate sungah 88 lai a Makaipi khat ahi Ko Min Ko Naing cih bang makaipite kam nangawn pan AA mawhsakna hong gin ciangin bel ngaihsut ding hong om leuleu hi. Hoihna lam sangin siatna lam manawh zaw kha thei ding hi. Amaute ciangciang makai minthangte in hih bang thu a gen ding uh ciangin AA te dinmun leh siksan thute limphatak a kan masak ding uh kilawm hi.\nAA te pau loin om khipkhep hi, cih mawhsakna ciang tawh thu a siang ding hi lo hi. “Kuakua kumpi kahin kuakua in nong pia vua nong pia kei uh zongin komau hinna ding leh komau thuneihna ding pen komau khut tawh ka sem khia ding uh hi,” cih thu pen AA te leh Rakhine mipi in kiptak len khin ta uh hi. NLD a kah zongin Galkap akah zongin kuakua akah zongin Rakhine mipite suahtakna ding leh ngimna tangtun nading pen AA in abanbanin semkhia toto lai ding ahi hi. Tua bangin a sem zo dingin zong thahatna nei ta uh hi.\nKammal dang khatin gen leng, “Kong piak uh leh bek ngah ding…” cih Kawlte ngaihsutna hunte bei khin ta ahi hi. Ahi zongin khuapi lam a om Kawlmite leh NLD mi pawlkhat in hih thu mutel nai lo uh hi. Ko gambup mipi vote a ngah hi ung, ko ukna leh vaihawmna nuai ah na om uh kul hi, cih bang muhnate a ngaihsut phat ding uh hun ta hi.\nGalkap tha leh vanzat zong a kicing mahmah ta AA te in a tangkosa uh om bangin khua tampi mun tampi ah hausa leh khuatual upa makaite tawh thukimin na a sep zawh uh a kumin pai khin ta hi. Khuapi liante sung vaihawmnate cih loh mundang kivaihawmna pen AA te khutsung a tung khin ta ahi hi.\nRakhine te zingvai pen Rakhine te mah in a hawm ta uh ahi hi. Tunai tengin mawtaw lamlian dung teng khawngah AA te kimu kawikawi ta hi. Galkap ukna suhkhiat vai ah NLD in galkapte kiang pan thuneihna a lakkik zawhna dingin a kalsuanna mabante ah hih bang thute a ngaihsut theih ding kilawm mahmah hi. Moe Myint\n(Midangte thuakna leh muhna zong theihpih ding deihna tawh Kawllai sim theilote adingin kong lehkhiat hi a, Kawllai sim theite adingin original kician zaw ding hi. Link pen comment ah).\nPrevious: Tulai Khuahun ~ Bob Tuangpi\nNext: USA, Atlanta pan Pa Thang Khan Mang (Mualnuam, Gualnam) in hongnusia\nKi itna in midang muhdahna hilo ~ JK Kam\nNusia Tani ~ Lian Tuang


url: =Suan Sook Homestay Gallery Room - Bed & Breakfasts zur Miete in Tambon Khuang Pao, Chang Wat Chiang Mai, Thailand\nWe absolutely loved our stay with Kevin, Pansa and their two very sweet puppies. This is a true homestay and their home is beautiful, modern and wonderfully located with the most incredible views all around. I would highly recommend this homestay if you want to experience authent…\nChiang Mai, Thailand · Mitglied seit März 2018\nEntdecke weitere Optionen in und um Tambon Khuang Pao\nNoch mehr Unterkünfte in Tambon Khuang Pao:


url: =4 January 2019 Helicopter tawh kikaikhia ~ MUC\n4 January 2019 Helicopter tawh kikaikhia\nAdmin 7:58:00 PM Articles, MISSION NEWS\nHelicopter tawh kikaikhia\nBotswana| Kenaope Kenaope, Kum 50\nKenaope Kenaope in Botswana khua-a om SDA pawlpi makai khat hi. Mawtaw tawh khuapi khat le khat kawmin a pai-na lampi tawh kinai mahmahin vanleng ginngaih mahmah leng kawikawi hi. Tawlkhat khitteh vanleng in Kenaope makhelhin lensaan hi. Kenaope in palik-te in migilote zong kawikawi uh hi ding hi, ci-in ngaihsun hi. Kenaope in a denlam deuhin khe tawh lampai mi khat mu a, palikte in tua mipa zong uh hi ding hi, ci-in ngaihsun hi.\nTawlkhat khitteh Kenaope tawh kigam lo mun khatah vanleng hong khawl suk hi. Kenaope zong patau-in lauthawng ahih manin a mawtaw tawm khat damhawl zaw deuh hi. Helicopter kumsukna hangin Kenaope kimtengah leivui leh nahpaa tampi hong kikhawm hi. Kenaope zong a mawtaw sung pan hong pusuak hi. Botswana-ah palikte in mawtaw hawlte a khawlsak ciangin mawtaw hawlte in palikte kiang va naih uh hi.\nKenaope in a kikhopna biakinn pan a ciah ahih manin, coat puan leh neck tide tawh, palikte kiang va naih ding maw, cih hong ngaihsun hi. Palik nih in Kenaope hopih in, “nang hong man ding a hong delh hi ung,” cih a zak ciangin Kanaope in a cih nading thei lo hi. Bang thu bang vai hiam ci-in palikte dong pah hi. Palikte in bang gen hiam cihleh na mawtaw hatsak lua na hih manin, hong delh hi ung, ci-in dawngkik uh hi.\nMawtaw hatsak lua\nKenaope in tua ni-in mun nih ah kikhawm ding ahih manin a mawtaw hawl hatsak mah mah hi. Nai khat tai 95 bangin hawl hi. Kenaope in Francistown panin tai 270 gamlatna khua khat Gaborone ah Tan 10 sanginn hon pawi nei dingin tua bangin a mawtaw hawl hatsak mahmah hi.\nKenaope in kisuang kawmkawmin a mawtaw hawl theihna license palikte pia hi. Kenaope in TV ah thugen minthang khat ahih manin, mi tampi in thei hi. Amah a man palikte khat in zong Kenaope thei ahih manin, koi-ah pai ding na hiam ci-in dong hi. A dot khit ciangin a license pia kikin, dam hawl in. Lauhuai hi, ci-in pai kiksak hi. Mawtaw niingawpin, mawtaw tungah nahteh leh leivui dim hi. Palikte in tua thu hangin Kenaope tungah thuum uh hi.\nMawhmai-sak A Nopna\nTua a kipan Kenaope in mawhmai-sak a nopna thu hong phawk sansan hi. Tua ni-in palikte in Kenaope’ mawhna maisak uh a, Kenaope in zong midangte mawhna maisak ding kisapna hong tel zaw semsem hi. Botswana-ah tua bangin mawtaw hatsakna hangin palik in a khawlsak uh mi tam lo hi. Mawtaw hawlte in zong kidawm kawmin hawl uh hi.\nPalikte in helicopter tawh delhin a phak khit uhteh Kenaeope’ mawhna maisak uh hi. Hih in Kenaope’ lungsim khel hi. Palikte in a mawhna maisak uh a, tua bangin Pasian in zong mawhna hong maisak hi. Midangte tungah zong mawhmai-sak ding kisam hi, cih telpha hi.\nMawtaw hawl mi khat in a mawtaw hatsak lua-in a man dinginh helicopter tawh hong pai in, a mat khit uhteh a khialhna maisak uh a, tua bangin helicopter tawh a pai-na hangun hun bei leh sum bei mawkna hi, ci-in Kenaeope in ngaihsun hi.\nKenaope in kum 50 pha khin a, tu-in Botwana Union Conference makaipi hi. Kikhop khit ciangin a mawtaw hatsak lua-in palikte in helicop tawh a mat-un, Kenaope in Gate Primary School kikhopna-ah a vapai laitak hi. Hih Gate Primary Sanginn in 2015 kumin Sabbath School sumpi tawh kilam sanginn khat hi.\nKenaope in a khualzinna-ah helicopter a muh ciangin, mawtaw hatsak lua maw, ci-in kisittel pahpah hi. A kimat khit a kipan hoihtak kidawm thei hi.\n1962 kumin Botswana-ah Adventist sanginn khat kilam hi. Hih gamah Adventist biakinn leh company 228 om hi. Member pen 44,554 val om hi. Gambup mimal 226,000 val om a, gammi 50 ciangin SDA thu-um mi khat om hi.\nTu quarter leitungbup Sabbath School sumpi, Mozambique gam leh Saotome Prince gamah kipuak ding hi. MUC in Kachin, Ngawng Chaung ah biakinn lamna dingin kipuak ding hi.


url: =ZAM thupuak :: 09 Feb 20 (US visa khaktanvai theihhuai) :: ZOMI DAILY\nposted on 8 February 2020 at 12:44 pm Lomkholna: Malaysia, News, Refugee, ZAM, Zomi\nIMMIGRANT VISA ICIH BANG\nImmigrant visa icih peen gamdangmi khat USA gamsung ah ateengding in hong pai theih nading a phalna ahihi.\nIMMIGRANT VISA KUATEN NGEN THEI\nUS gam sung a ateengsa Citizenship ngahsa te, Green Card tawh ateeng te leh Company anei mihau te in gamdangkhat aom innkuanpih, naseppihding cihte ading in ngetsak thei uhhi.\nIMMIGRANT VISA NAM BANGZAH TAWH KINGET SAK THEI\nImmigrant visa peen nam-4 in kingetsak thei hi.\n1.Immigrating based on Family-Innkuan pih te kiang ah lalna or innkuanpih sapna (I-130)\nMalaysia a om Zomi ten kumsim a i bawl den ahi i minam ni a sawtloin hong tung ding hita hi. Abeisa kumte mah bangin tukum zong thupitak leh picing takin bawl theih na dingin 06 January 2020 in ZAM zumpi ah kimuh khopna kinei hi. Zomite in minam pi cing leh minam kician I hih na kician takin I lah na leh I minam I pahtawina tawh in 2020 Zomi Nam Ni zong nopcitak leh picingtak a i bawl zawh na’ng sum leh pai tampi mah hong kisam ding ahihmanin muan naleh lametna lianpi tawh Zomi Nam Ni Committee in anuai a bangin ma i pankhopding kong zawn uhhi. Mi khat peuh ahih kei leh kipawlna khat peuh I pawi hi loin Zomi te I minam ni pawi ahih manin mikim in mawhpuak la in pang khawm in I sep khop ding zong I kizawn hi.\nZomi Nam Ni adingin sum leh paai tampi mah kisam a I pan khop ngeina bangmah in tutung zong Khua ki pawl nate panin RM 200 leh biakna Pawlpite panin RM 300 tawh mapang khawm dingin I kizawn hi. Khua kipawlna, Pawlpi bek hi loin mimal mahmah in zong ka minam ni pawi ading kihel nuam ing a ci te zong lungdam takin kisang hi. Nang kihelna hangin I minam pawipi lawhcing tuam ding hi.\n2020 ZOMI NAMNI Committee\n2020 ZSM LAIBU KINGAH TA HI : Malaysia zomi Genvai Kipawlna (ZSM) 2020 ading ki lutthei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dongtuak I mipihte a panpih, adah-akap hun ah a khitui anulsak na hi gige hi. Hih ZSM ah member na lut na in nang a ding a pia na hikei a, panpihna akisamte a panpihna hizaw hi. A kisam khat I panpihna in Pasian deihna zong ahi hi.\nPILVANG TAK IN OM SAWM NI :Tuhun laitakin kimat kihen hong tam mahmah a, Malaysia kumpite in a gam sungah phalnalo tawh om mi tampi tak siangsak nuam ahih manin kimat kihenna hong tam to semsem ding hi ci gen khia khin uh hi. Mun tampi ah Oparasi lut kawi kawi ahih manin I omna ciat ah kidawm tak, pilvangtak in om ding hanciam ni. A thukin lua mahmah ahih kei leh vakvak kei zaw ni. A diakdiakin Immigration te leh CID te uniform silh loin vak vak uh a, tua tungtawn in pawl khat in sum zon na in hong nei beh lai uh a, hong pang kawikawi in tampi pi tawh hong kitan sak uh hi. I vak suk vaktohna ah kiim leh pam zong hoih takin I et theih ding hong thupi hi.\n1. Zen Sian Gen (Tuimang) HKL zato ah kibuai pih\n2. Suan Sian Sang (Munlai) IPR zato ah kibuaipih\n3. Gin Lam Piang (Singgial) Selayang Hospital ah kibuai pih\n4. San San (Vangteh) Ampang Zato ah kibuaipih\n5. Pau Deih Tuang (Phaiza) Ampang Zato ah kibuaipih\nZOMI TE ADING NASEP : Malaysia gam sung om Zomite nasepneilo in nasem nuam mahmah napi nasep zon nang a lemlote in ZAM zum ah hong dawp un. Zomite adingin man ngenloin na sep kizon sak den hi. Contact – Sia Mamang – 018 231 1365\nNASEP LUT SAK: 1. Kap Do Mang 2. Hang Lam Piang 3. Nang Hau Cin\n1. Lem Mawi (Vaivet) Kajang thong ah kimuh pih\n2. Langh Khan Pau (Tuivial) PJ lockup pan suakta\n3. Thang Lian Mung (Phunom) PJ palik zum ah buai pih laitak.\n4. Cin Lam Khual (Phunom) PJ palik zum ah buaipih laitak.\n5. Sian Khan Thang (Phunom) PJ palik zum ah buaipih laitak\n6. Gin Lam Cin (Thangzang) Seapark palik zum ah kibuai pih laitak.\n7. Dal Gin Tung (Saizang) Mutiara palik zum ah buaipih laitak\n8. Nang Khan Khup (Saizang) Seapark palik zum ah buaipih laitak\n9. Tual Deih Lian (Zozang) PJ mahkahmah ah kibuai pih laitak.\n10. Pau Sian Mung (Zozang) PJ mahkahmah ah kibuai pih laitak\n11. Cin Lian Dal Bukit Jalil Camp ah kimuh pih\n12. Khup Suan Piang Bukit Jalil Camp ah kimuh pih\n13. Thang Muan Mung Bukit Jalil Camp ah kimuh pih\nKIMAT KIHEN NA TUAK LEH : Zomite kimat kihen na tuak zenzen uh leh hih phone no. te ah na hopih pah in. Nang adingin atawn tungin kiging sa in om den uh hi.\nWUHAN CORONIVRUS (NCOV) NATNA BANG CI DAL DING\n3. Cisa in pumpi satna 38◦C nuai a kiat theih kei leh\n4. Bukhuh in huih dik ding hamsa sa a, I tha hong bei hanhan leh\nNa khut siangtak in sil pahpah lecin hoih pen hi.\n2. Na bukkhuh ciang leh hatchai (Sneezing) ciang in na nak leh na kam hoih takin hum ding (Tissue ai kei leh dial tawh hoihtak in hum hamtangin)\n3. Na bukkhuh ciang leh na hatchai (Sneezing) ciangin na kidalna tissue te hoih tak in tun in ninbung ah pai in. Na ut na peuh ah thangpaih kei in.\n4. Tua tissue ahi a, na kidalna khat peuh na lawn khit sim in na khut siangtak in sil kik pah in.\n5. Na pumpi siangtho na hahkat in tha om ding ann te ne in ih mut ciim sak mahmah in.\n6. Ganhing tuamtuam te tawh kisukha, kisawk kha lodingin om in.\n7. Sa a min siang loin ne kei hamtangin.\n8. Sasan na zat leh zong a minsa atna leh a sial atna khen hamtangin.\nZAM Zum hon hun ni sim in 9:00AM-6:00PM sung kihong den hi.\nPrevious: Zomiten Copyright protection zahtak tek ni: Atheih huai US copyright act\nNext: Innkuan sung nopnading thu (6) te


url: =Philippines gamsung ah meimual puakkham, cimawh dongtuak mi 61,000 phakhin :: ZOMI DAILY\nPhilippines gamsung ah meimual puakkham, cimawh dongtuak mi 61,000 phakhin\nposted on 25 January 2018 at 9:13 am Lomkholna: News, Philippines, Sawltak, World\nPhilippines gamsung ah meimual “Volcano” puakkham ahih manin, zanni Wednesday (Jan 24) ciangciang cimawh dongtuak in akihemkhia mi 61,000 phakhin hi ci’n Southeast Asian Country’s Disaster Agency te’n genkhia uhhi. Tua Philippines gamsung ah apuakkham meimual pen “Mount Mayon” hi a, vutsa bekbek ki phitkhia ziahziah hi.\nMount Mayon Volcano panin atunglam ah vutsa “lava” aki phitkhia pen khauhmahmah in, asanna 5km dongah kiphitto hi.\nTua vutsa “Lava Fountain” aki phitkhia pen asanna 500m panin 600m kikal Minute 7 sungbang ki phitkhia hi. Tuaban ah 3km panin 5km kikal zong naikhatval bang ki phitkhia ziahziah hi ci’n Philippine Institute of Volcanology and Seismology (Phivolcs) te’n genkhia uhhi.\nHih Volcano puakkhapna hangin Albay kuamsung leh ageinai aom ahi Camarines Sur province sung aom City leh Municipality 17 ah sanginn khempeuh ki khakcipsak hi. Mount Mayon Volcano pen Philippines gamsung ah meimual ahingdenpen “Most Active” khat hi a, hih apuakkhapna hangin gamsung gampua aleng vanlengzong akigawm in 56 Flights bang ki Cancel sak hi.\nTulaitak belhtheihding in akibawltawm “temporary shelter” te ah khuasungmi akigawm in 55,068 bang cimawh dongtuak in tungkhin uhhi. Adangzong mi 6165 bang amundang ah ki hemkhia in om uhhi.\nMeimual puakkhapna hangin Provincial Government in alauhuai “Danger Zone” in akiciamteh pen zaisemsem ahih manin cimawh dongtuak in galtai pen tamsemsemding kici hi.\nVideo: Thousands more Filipinos displaced as volcanic lava fires ash 5km high\nMount Mayon Volcano apuakkhapna aphual panin 9km Radius huamsungteng alauhuai in ki ciamteh a, 8km Radius huamsung pen paivetlohding in ki khamcip hi.\nHih meimual puakkhapna hangin Albay huamsung aom khua 54 te’n limthuak phadiak uhhi. Tua kuamsung ah akigawm in mihing Population 71,373 bang omding kici hi.\nTulaitak cimawh dongtuak in Shelter ah aomte pen sualtung khawngah kilumsakmai in, dailenbuk “Toilet” khatpen mi 49 bang kikopkhawm in zangkhawm ngeingai uhhi ci’n Philippine Red Cross te’n genkhia hi.\nPhilippines gamsung ah Red Cross Administrator asemkhat ahi Rose Rivero in agenna ah alauhuai in akiciamteh Danger Zone ki behlap ahih manin, cimawh dongtuak in Shelter abelzong mi tamsemsem hi.\nTuabang in Shelter abel te lakah atamzaw pen lokho mite hizaw uh a, Government leh Charities tuamtuam panin akipiakhia anphel tawh nungta uhhi. Red Cross panin dawnding tuisiang “Drinking Water” ki vaihawmsak in, tuaban ah Counselling leh cidamna tawh kisai in Hygiene tuamtuam ki vaihawmpih cihi.\nAbeisa tangthu “History” te abatleh hih Mount Mayon Volcano pen apuakkhap khitzawh khathum, khali mateng Shelter aomte a inn uh ki ciahsakkik theipakloding hi ci’n Red Cross thunei te’n genkhia uhhi.\nTourists te’n lunglut mahmah\nHih Mount Mayon Volcano apuakkham pen gamdangmi ahi adiakdiak in American, European, South Korean cih gamte’n lunglut mahmah uh a, tuagam tepanin khualzinmi tamsemsem hi ci’n Hoteliers te’n genkhia uhhi.\nMore: Indonesia, Bali tuikulhtung aom Volcano meimual puakkham taktakta\nLegazpi aom Four-star Hotel khat ahi Oriental Hotel ah Receptionist asem laitak Nics Ortonio kici in agenna ah Tourists te’n hih meimual puakkham pen lunglut mahmah uh a, anai theithei ah ennuam sawnsawn uh cihi.\nMeimual puakkham hangin vutkhu, vuikhu tamlua ahih manin maituam “Facial Mask” leh mitdalna “Goggles” cihte thuah hamtangding in Local Government te’n khuasung mipi te zaksakna nei uhhi. Sawltak #zomidaily\nPrevious: Kalaymyo sung a Misat, Phone la, Migilote vai ZYA pan Tangkona\nNext: National Youth Policy tawh kisai Zomi khangno te kikupna\nApaikhawm liailiai innkuan mi 6 mawtaw in anawkgawp laitak Video\nZolia Piang Ngaih Don (Dimpi – Gualnam)


url: =Khangthak Zomi Nupa (Modern Zomi Couple) :: ZOMI DAILY\nposted on 22 January 2016 at 3:10 pm Lomkholna: News, Zomi\nMuntuam gamtuam ah khantohna bucing a ciam ding in hong thehthang i biak Pasian min phat masa hang. Tua khantohna i sin kawm kawm in i nupa kaal ah i zat theih pah ding (Initiative zaw deuh), i theihsa ahih hang a poimawh mahmah thu nga bekbek kikum pak dih ni.\n1. I Love You (Hong it ing)\nZomi atamzaw pen kamsiam a ciil bawl, zumhuai peuh asa minam hi hang. Nupa ki-itna sung ah “I love you” cih kammal pen a poimawh khia mahmah, zatzat ding leh zat toh toh ding kammal ahihi. Tua kammal in i theih loh kal in iki itna tampi khangsak hi cih pen mipil te gen ahihi. I nasep kuan ciang aizong, vaai khatpeuh ineih ciang, nitak ciang aizong zingsang ciang aizong, “Hong it ing” cih kamkhum zat kisin sawm ni.\n2. Hug (Ki kawi)\nKa laisim na khat ah, zan lup ding ciang in minute 5 sung iki kawi na in i kiteen hun kum 10 khangsak hi ci hi. Zomi te atamzaw nupa akitul pih te ihih man in lungdam huai hi. Ahi zong in lup ding ciang in i ki kawi tinten na in ki-itna khangsak mahmah aa, akisam mahmah khat nana hi gige hi.\n3. Appreciation (Ki pakta/ Ki phat)\nNa hoih isep ciang bek aa kiphat ding hilo aa, nisim pongmaan isepna, annlim huanna leh i meel et ciang bek tawh zong khat leh khat tha kipiak theih lua ahi hi. “Tuni etlawm si cia/Tuni na meel hoih deuh si ee” cih khawng tawh ciamnuih thutak in kamsiam kipaih leng ki itna khang sem sem ding hi.\n4. Humbleness (Ki niamkhiatna)\nSingtangmai(Papaya) bang in atungnung kituh thapai leng hoih lo hi. I mawh aa imawh kei zong ki lemna i deih leh akiniam khiat zaw kituh ding ahi hi. Nupa kaal ah “Sorry, kei khialh na hi” cih zong alangnih tuak in itamzat ding poimawh hi.\n5. Oneness (Kipum khatna)\nLaisiangtho in “Amaute pumkhat ahi uhi” acih mah bang in pumkhat ihihna athupi pen akipan a thupilo pen, acih taaklo pen nangawn ah pumkhat ihihna suah khiat tangtang ding thupi hi. Numei nasep leh pasal nasep tawh abuai mahmah Zomi te ihihman in thukhat pepeuh i beel hei siam kul hi. I zii te lungkhamna khempeuh ei lungkhamna mah bang aa ngaihsut ding hi aa, a sampulh nangawn uh buai pih zo leng hoih ding hi.\nPasal te vaai khempeuh, alunglutna leh a uukna a telpih ding leh a theisiam ding in zii te in ahanciam ding ahihi. Na pasal i laa(song) deih pen bang hiam ci in hong kidong leh na dawn theih ding thupi hi. Na zii in Lai-siangtho mun koi teng deih pen hiam hong kicih leh na dawntheih ding thupi mahmah hi. Aki khantul nupa cidam Zomi te ahiding in avanglian Topa Pasian in laisim mimal kim thupha hong pia hen. Itna leh deihsakna tawh- Zomi Anonymous\nPrevious: Malaysia khuahun kidophuai mahmah (22/01/2016)\nNext: Malaysia University khatah Bomb om ci’n ki patau mahmah


url: =Zomi omna peuhah ZYA omding ~ Rev. Thang Van Lian :: ZOMI DAILY\nposted on 28 September 2016 at 7:19 pm Lomkholna: Article, Thangvanlian\n“Zomi omna peuh-ah ZYA om ding a, ZYA omna peuh ah Pasian’ lim le mel kilang ding hi…”\nZomite hai nawn lo ihih manin Zomi omna peuh ah ZYA om ding a, ZYA omna peuhah Pasian’ lim le mel kilang ding ahi hi. Rev. Thang Van Lian, ZYA Magazine\nPrevious: Taiwan gamsung huihpi guahpi in nawk ahih manin mi 4 sikhin ~ ZD\nNext: Mawtaw Parking ngahnading in anu in a taneu nisa lakah Minute 20 sung tusak ~ ZD


url: =Khuak Sawpna Kammal Pawl Khat - TUNGZANG NEWS\nKhuak Sawpna Kammal Pawl Khat\nNang le nang mi dang kuamah tawh kiteh kak kha het kei in. Tua bangin na kitehkak leh nang le nang aki simmawh na hi lel ding hi.\nTawhtang om lo tawhbu kibawl ngei lo hi. Tua mah bangin Pasian in zong a kihong zo lo ding kong khak hong bawl sak lo hi. Aki phu zo lo ding haksatna hong guan lo hi.\nGual zawhna a ngah kha ngei mite in gentheih haksatna tangthu khat ciat nei hamtang uh hi. Tua mah bangin gentheih haksatna tuamtaumte abei khitteh gualzawhna tawh tangthu kikhop pelmawh hi.\nNa lungzin hun laitakin leitung in nang hong nuih san hi. Na lungdam hun in zong nuih mai in hong en gige hi. Mi dangte lungdamna ding na sep sak ciangin ahih leh leitung in nang pen zahtakna hong pia hi.\nA ol lua keii thu khat pen mi dangte mawhna ding zon sak ahi hi. A haksa mahmah khat ahih leh ei le ei I mawhna a maan tatak a I kimuh ding haksa kisa hi.\nHun beisa-a, khialhnate kuamah in va kilehkik in a hoih ding va bawlpha thei lo hi. Ahi zongin thumaan thu hoih hong pian na ding tu mahmahin mimal kim in kipanin I sem thei ciat hi.\nNa dongtuah na thu khat akibawl thei ding thu ahih nak leh lung himawh tengtung kul se lo hi. A kibawl thei nawn lo ding thu ahih zenzen leh zong na lung hihmawh hang bang pha tuam ding aa?\nNa tuahphat na ding thu khat na khah suah khak leh dahin kap kha kei in aw, na khi-tui in a dang tuahphat theihna ding lampite liah kha ding hi.\nNa mai puak kikhelna (changing the face) in kikhelna bang mah piang sak zo lo ding hi. Ahih hang, Kikhelna mai nawtin phu leteh (facing the change) tua in na khempeuh hong kikhel sak hanhan ding hi.\nMi dangte thu awlmawh luain phunphun se kei in, na lung nop hithiat ding na ut leh nang mahmah kipuahpha ziau lel in.\nKhialhna I bawl khakte in hong lunggim sakin I lungsim hong na sak hi. Hun hong paipai leh a sawtsawt teh tua khialna I bawlkhakte hong kigawmgawm ding a, gual zawhna ah hong paipih lamlakte hong suak ding hi.\nTuahsiat hun ciangin hangsan ding kisam a, Tuah phat hun ciangin dai hithiat-a om siam ding kisam hi.\nKham (gold) pen kizepna ding van hoih hong suah theihna dingin mei sa mahmah piak kul hi. Nakpitak a kikaikai sumngote ahih leh mei khau hong piang hi. Tu-zum, sek-zum, sekkhu-zum tawh a kisui sui suangtomte ahih leh lim hoih nono hong piang hi. Nuntakna I cih zong tua bangmah hi-a, gentheih haksatna thuak khak, phut khak tam semsem leh nuntakna man nei semsem cihna hi lel hi.


url: =Hic!, Top That! Publishing Ltd, Paperback, 17,90 лв. - Orange Center\nИнформация за "Hic!"


url: =ZAM Thupuak :: 12 April 2015 :: ZOMI DAILY\nZAM Thupuak :: 12 April 2015\nposted on 11 April 2015 at 10:53 am Lomkholna: News, Newsletter, Refugee, ZAM, Zomi\nUNHCR : United Nations High Commission for Refugees\nKuala Lumpur asuksiatsawm migilo 17 kiman\nKuala Kuala Lumpur khuasung abuaisaksawm migilo 17 te abeisa Sunday ni in Malaysian Police te’n mankhia uh cih the Sun News pan kiza hi. Tua mi 17 lakah mi 2 tepen Syria gampan hong ciahkikphet uh hi a, tulaitak aminthang mahmah migilo IS tetawhzong kizopna neihtuak uhhi.\nHome Minister Datuk Seri Ahmad Zahid Hamidi in agenkhiatna ah hih akiman mi 17 te pen khangno tamzaw uh a, akum uhpen kum 14 pan 45 kikal ahi uhhi cihi. Pawlkhat sangnaupang hi a, pawlkhat pen Afghanistan leh Sulawesi panin galkapdan Training amankhinsa tezong kihel uhhi.\nHihte ii ngimna ahihleh sumnei mi minthang pawlkhat matcipsawm uh a, tuapan in Police Stations leh Army Camps te luhkhia in galvan thauvui thautang a ngahsawm uh ahihi.\nTuaban ah Bomb zong bawlsawm uh cimawk hi. Bomb bawlziading aki ciaptehna laidal honkhatzong Police te’n mankhia uhhi.\nTukum March kha ciangciang Malaysia gamsung ah hiamtawi kipawlna pan amatkhiat uh mi 75 phata cihi. Malaysia\ngamsungpan inzong IS (Islamic State) galkap atumnuam na tamtuak mahmah mawk hi.\nMalaysia gamsung ah buaina apianloh nadingin kumpi thunei te ahi “Counter Terrorism Division” te in na naksep mahmah uh ahih manin, gamsung ah kimat kihen zong atamtuam hikhading hi. Banghanghiam cihleh hih hiamtawi kipawlna tetawh akizom te pen Malaysia gammi banah gampan hongpai gamdangmi zong om ahih manin, gamdangmi te hongki limsit mahmahna ahangzong gamsung buaina apianloh nading dalkholhna hizawleh kilawm hi. Source : www.zomidaily.org\nRSC te ZAM zumpi ah hong hawh ding\nHongtung ding 17 April (Friday) ni zinsang nai 9am in RSC zumpi pan uliante honghawh ding uhhi. Amau tungah dotnop bangbang ki dong thei ding hi.\n⦁ RST phikhit zawh kum 1 valkhin napin banghang RSC pan hong kisam nailo?\n⦁ RSC phi zawh kha 6 bang phakhin napin bang hang DHS pan hong kisamlo?\n⦁ DHS na phipih te sisit kisam ngai napin nang banghang IOM pan hong samlo?\n⦁ RSC, DHS, IOM mankhitteh min kitaihna hang tawh UN tungsuk kikte maban ding bangci kalsuan ding?\nGamtel khin USA lam pai ding peuhmah dotnop na neih leh April 17 ni 9am lapin ZAM ah hong pai un.\nNgabeng nasem mi 300 val hotkhiatna thu\nTUAL, Indonesia (6 April 2015): Mi tampi kum bangzah hiam sung tuipi tungah ngabeng in a manthanpih khit ciangin tua mi tampitak a pua ngabenna gunkuangpi pen tuipi nawl piaunel omna ah hong khawlkik a, a sunga saltaang ngabeng 300 valte suahtaakna dingin a kongkhakpi hong hawng khia deeldaal ta hi. A suakta mi 300 val lakah a tamzaw pen Kawlgammi a hi uh hi. Hih gunkuang sung tungsa sal banga nasemte lakah suahtaak kik ding a lamen ngam khat zong omlo uh a, sih dong nasem ding hi tangial uh hi.\nNai 17 sung tuipi tungah na asep khit uh ciangin suahtaakna daak hong ging hi. Gunkuang tungpan in kigualsa in hong paikhia diamdiam uh hi. A khut ngong vua kikhih ciaptehna taute suut khia in, a masuan uh ahi athak nuntaakna muakna in a khutte uh bengin awng ziahziah uh hi. Pute khutlum sungah sih leh nat ding lauhna teng veng ta hi.\nKum 26 a pha pan Aung Aung a kici tangvalno khat in apaang veilam a sam kaaisukte heemto in temtawng tawh satna liamma kidawk sak a “Hih pen ka pu tapa in temtawngpi tawh hong satna hi. Lunglen khuangaih leh lungkham kawmkalah hibang bawlsiatna ka thuak sawnsawn lai ciangin ciahkik thei dinga ka kilametna teng hong bei a, sih ding bek a ngak ka hihi” ci liang hi. “Tun bel ka lungnuam mahmah ta, inn tung mengmeng nuam ta ingh” ci hi.\nAssociated Press te thukanna pan in “Hibang a ngabeng Kawlgam mite pen a inntualzaang panin nasep hoih om cih tawh kikhem in Thailand tunpih uh hi. Thailand panin Indonesia gamah gunkuang tawh kipuak hi. Tuamun panin tuipi tungah ngabeng dingin gunkuang tawh kipua in, a mat uh ngasate pen Thailand ah kipuak kik a, tualai panin ngasa kilimneekna gam tuamtuam ah kikhak khia hi. USA in zong Kawlgammi ngabengte ngasa matsa teng a nene kha uh ahihi” ci hi. Tua thu akitheih ciangin Indonesia palaite in Benjina a kicihna mun ngabengte tuallenna tuikulh va pha pah uh a, nasemte kibawlsiatna a va muh uh ciangin taikhiat theihna hun honsak uh hi. Tua lian leh pasal 320 val in avan teng uh la in meidelsa in guahzu meikai nuaiah phatmawhsak neilo in tai khia pah uh hi. Saturday sunkim laitak in Tual kici tuikulh tung uh a, laidal tawh akituun Indonesia te ngeina an ne sak phot in, natna satna anei leh aliam abaite Zato mawtaw tawh pua in zatui zaha tawh khoi in kem uh hi. Amaute omna ding leh guah leh gialte nawngkaisak lohna ding puanbuuk golpi kilamsak a, neek theih dawn theih a om bangbang tawh gilvah takin ki omsak phot hi. Tutadih in a nuam a nuamlo sangin lungsim suakta takin a om theih ding uh a thupizaw hi phot hi! Maikaal sungah Indonesia kumpi palaite in a hotkhiat uh Kawlgammi te amau innlam tekah aciah theihna ding uh vaihawm sak dinga, a kihonkhia zo nailote zong a omna uh kan pha lai ding hi.\nHibang hotkhiat nasep hong kipat khiatna uh pen Indonesia kumpi thuneite in ngabengte tawh Interviews a bawlna uh pan leh Associated Press ah thu kipuakte sunga ngabeng gamdangmi 8 te ganhing bang a innneu sungah a kikhumcipna Video te hang a hihi. Tua kikhum mite in Video sungah bawlsiatna a thuak dan teng uh gen uh hi. “Hong kivel hong kisaat in, tuinin leh an hoihlo tawh hong vaak uh a, innlam ciah ding hong khamcip ban vuah tawlngak hun omlo liangin thagum hatna suangin na nakpi takin hong sem sak uh hi” ci uh hi. Ngabengte kikhumcipna Benjina tuikulh pen Indonesia gamtawng sung hi in, mi phak ngeilohna mun ahibanah March sungin Phone khuam akiphut khinlim bek hi pan lai hi. Ngabengte genna panin, “Gamta khial le ungh ko hong vel hong saat ngiat dingin “Enforcer” akici mithahat ka pute un cial a, Enforcer te pen ko ngabeng nasemte in Ngalkhuahaang zah in ka lau uh hi.” ci tangial uh hi. Associated Press te genna ah, “Nasemte a tamzaw pen Thai min leh Thaigam leihsa tawh nasep theihna lai maanlo bawlsak uh hi” ci uh hi. Thailand pan a tuisung ganhingsa a kilimpuak penna USA gam hi in, USA a Wal-Mart Spokewoman ahi Marilee McInnis in hih thu a theih ciangin Indonesia kumpi tungah hangsan taka hotkhiat na a sepna uh hangin pahtawina kammal khak a, innlam zuana ciahkik ding ngabeng nasemte zong maban limci a neih theihna ding un deihsakna kammal khak hi.\nKum 37 apha khin Phaung Myaint Aung pen ngabenna gunkuang tungah na asep zawh kum 6 cing khin hi. Bawlsiatna namkim kum 6 sung sinsen a thuak khit ciangin a suakta hi a, lungdam mahmah himah taseleh “Inn tung lecin bang masuan nei ding na hiam?” cih dotna in a mit panin khitui luangsak hi. Kap kawmsa in “Kei sangkah ngeilo hi’ng. Ka nulehpa zong teek ta uh a, bangci leng ka vaakzo tam maw! Bang bang hileh ka nulehpa khiang a tungkik ding hi ta ka hihman in ka lungnuam mahmah hi” ci hi. Dahna leh nuamna khitui kigawm ih cih tua hi mawklo ding hiam? Source: The Irrawaddy\n⦁ Thang Gin Lian (Lunmual) leh Cing Sian Muan (Lunmual) 6 April in PJ SS2 Palik zum panin ki tankhia thei.\n⦁ Niang Deih Lun 18 March in Pudu Clinic ah ki buaipih.\n⦁ Dim Khan Huai (Phaileng) 19 March in HUKM Specialist ah ki buaipih.\n⦁ Ciin Sian Cing (Phaiza) 2 April in avai ki buaipih.\n⦁ Pa Pau Pak Sing (Lamzang) 4 April in avai ki buaipih.\n⦁ Thang lam Suum (Lailui) 7 April in a tapa suahna lai JPN ah kilaksak.\n⦁ Khup Mung, 7 April in avai UNHCR ah ki puaksak thei.\n⦁ Man Suan Nuam, 1 April in HEI ah ki buaipih.\n⦁ Kam Za Langh (Laitui) 3 April in University Hospital ah ki buaipih.\n⦁ Mang Lawh Nuam, 7 April in Cheras ah ki buaipih.\n⦁ Man Lian Niang, Cing Za Huai (Mualpi) leh Thang Khan Lal (Khuadam), Sungai Buloh zatopi ah ki buaipih.\nAmeltheih na om uh leh ki paipih thei\n⦁ Thawng Suan Kham (Mualkawi),\n⦁ Mang Aa (Keltal),\n⦁ Zam Thang leh\n⦁ Thang Ngaih Mung te Bukit Jalil Camp ah om uh hi. Ameltheih te’n na kannop uh leh ZAM pan hong ki paipih thei ding hi.\nRSC & DHS pan March kha sung contact ngahzolo teng\n354-10C03408 354-09C07307 791-09C09863 354-04C06298 791-09C15630\n791-10C00372 354-08C04955 791-09C17383 354-10C05656 791-08C01428\n354-09C05168 512-05C01379 791-10C06279 791-10C06387 354-11C06644\n791-10C07168 791-09C02581 791-09C16132 354-10C00426 791-09C11511\n791-10C07230 354-10C04318 354-09C04596 354-09C06867 791-10C00687\n791-10C07783 791-10C07133 791-09C07133 512-03C00878 354-08C05158\n791-10C01973 791-09C16454 791-10C05149 791-09C16220 791-09C16283\n791-10C06939 791-10C06789 791-10C05001 791-10C04091 354-10C07409\n791-09C17300 791-09C18123 791-10C05380 791-10C05809 354-14C13620\n791-10C04903 791-10C02999 354-10C01677 512-05C01590 354-09C04548\n512-05C00246 354-13C06826 791-10C06946 791-10C06827 791-09C17320\n354-09C07872 791-10C06903 791-10C06815 791-10C06923 354-09C03921\n791-09C16034 354-09C05658 791-10C06707 791-10C02660 791-10C06645\n512-03C00586 791-09C17322 791-10C03941 791-10C07035 354-10C03179\n791-10C05517 791-13C08687 791-10C00213 791-10C03575 791-10C06873\nKhenpi Kuana – Nasepna – Nasep Zondan\nAmerica gam natun a kipan amanlang thei penin nasep ngahna ding, nang leh nang nadin theih nading ahi bangin lungkim ding pen nasep i thusim khat hi. Khuasak kikna agensi pan huhna, panpihnate ahun kiciang tan ahih manin innsaap man leh adang nek leh tak nadingin hongcin zolokha ding hi. Nasep nei le cin gammi ten hong thusim ding a, pilna siamna nei napi-in kumpi panpihna, huhna ngak bekin omte deihlo uh hi. Manglai/mangpau sin theih nading lawm leh gual neih theihna ding hipah hi.\nAmerican gam a om mi atamzaw zi lah pasal anih un hunbit nasem uh hi. Tua hi a, naupang kepdan, khoidan ding geel, ngaihsut ding phamawh, sangpawlkhat, private naukepna sangte ah sun naupang kepna sang leh adang ki pattah ding na theihte pulak thei hi teh.\nNasep khat ngah theihna ding a thupi pen in ahi ding bangin thu ngaihsut theih ding, amah leh a mah adin theihna ding leh innkuanpih te nek leh tak ding ama vaipuak hi-in midang khat i tua vai hong hawm saklo ding hi cih a theih ding kisam hi. Khuasak kikna agensi (or) nasep zonsak na agensi in gambeelte ading nasep letsong bangin abaih azonsak ziau cih hilo in panpih zon pih cih hi bek hi. Tua hi a ama nasep ding amahmah in azonkul hi. Bangbang nasep a hizong sep photphot ding hoih hi. Nasep na neih ma nang nasep in nasep zon hi pah hi. American gam ah a tam zaw kalkhat nasep hun nai 40 nasep neinailo mithak maithak te in kalkhat tua bang hun zah mah nasep zonna in hun bei huai hi. Nasep ngahna ding hun sawt thei cih theikhol ding.\nUN ngahsa & ngah nailote theih ding\nZomi Card tawite damlohna pan, thongpan, innkuan lutpihna pan ahang tuamtuam tawh UNHCR ciaptehna ngahsa peuhmah in ZAM zumpi ah nong zaksak nading un ih ki zasakkik phapha hi. Angah nailo ten zong na phone nambat uh akilaih a leh ZAM zumpi mahah hong laih hamtang un.\nGamngai khua, Pa Kham Lian Mung (Dopmul beh) kum 58 in 8/4/2015, nitak abawl Pa Pasian kiang hong zotsanna hangin adah akap Zi leh tate leh Pawlpi te tawh ki bangin Zomi zumpi ZAM panin ih dah khawm hi. Adah akap khempeuh Topa’n hong hehnemta hen.\nHun nunung bawlna CMF pawlpi, meltheih u le nau tawh nuamtak bawl khit ciangin ZSM makaihna tawh 10/4/2015 ni-in Sunggai Buloh hanmual ah lungkim huaitak in kivui thei hi.\nTune Insurance Card ki ngahkik ta\nMarch 30 ni ZAM hall a Tune Insurance leite na card uh ki ngahkikta ahih manin nonglak nading un kong zasak uh hi.\nUN Makaipipa in pawlpi siate munuam\nMalaysia a UN makaipipa Richard Towle in Zogam pan pawlpi pastor/makai khempeuh hong munuam ahih manin 13 April (Monday) ni nai 10am lapin UN ah nong pai nading un kong zasak uh hi.\n⦁ Zomi Christian Assembly RM300\n⦁ Evangelical Baptist Church (KL) RM200\n⦁ Manaa Zomi Christian Church RM200\n⦁ Khup Lian Pau (Tahan) RM 50\nLia Kap (Sawbua), 354-14C04004 a omna ki theilo ahih manin amukha, atheikha na om uh leh ZAM or 018 351 0269 tawh hong zasak un.\nSian Tawng (Suangzang khua), Kenanga Point pan paikhia in a tunna kithei nawnlo hi. Amukha, atheikha na om uh leh ZAM or 016 916 5600 tawh hong zasak un.\nAung Nan Daw sammetna & kipuahna\nAung Nan Daw sai ah Zomi sammet nuam, kipuah nuam peuhpeuh ki metsak thei, ki puahsak thei hi. Sammet te siamthei peuhmah hi. Kizopna ding :\n017 677 7164, 016 228 4395, 010 423 0083\n⦁ Jahor Bahru ngasa khawina ah ngasa anpia ding a citak pasal 2 leh numei 2 kideih. Nasep hun nai 8 sung. Omna leh an pia. Khasum RM1200.\n⦁ Shah Alam Japan ansai a sem ding pasal citak 3 kideih. Khasum RM900. Omna leh an pia.\n⦁ Cheras Sauce bawlna a sem ding pasal citak 4 kideih. Khasum RM1200. Omna pia, an pialo.\n⦁ Kajang mandat (canopy) a sem ding pasal 1 kideih. Khasum RM1000. Nasep hun 8am-5pm. Omna pia an pialo. OT nai khat RM5.\n⦁ Khen Khua Tuan (Keizang) in tukal Thupuak ading RM50 leh ZAM pan nasep zonsakna tawh tuni ciang sepsuak theih lungdamkohna in RM100 hong piakhia ahih manin ki lungdam mahmah hi.\n⦁ Tun Muan Mung (Laaitui) in tukal Thupuak ading RM50 hongpia ahih manin lungdam mahmah hi.\nPrevious: Dahna Pulakna: Mangpha Lia Niang Sian It (Dallas, TX)\nNext: Tulaai Leitung Thuthang Tuamtuam Updates April 10, 2015\nAir kosong ~ Dimno’ Pa\nGenthei dongtuak Rohingya naupang te dinmun leh mailam lamet


url: =US te’n aki pawlpih ding uh zawn :: ZOMI DAILY\nposted on 31 August 2014 at 6:56 pm Lomkholna: CinNgaih, News, World\nUS te in IS te kap sawm ahih man in, a kipawl pih ding gam zawn a, UK leh Saudi Arabia gam te zong kipawl pih sawm uhhi. Hih IS te in US gam na ngawng vauta uh ahih man in, lung hi mawh na din mun ah om ta hi.Hih IS te gamtat na hang hang in UN in nakpi tak in mawhsak na thu ngen hi.IS te bawl siat te pen,Khristiante, Yazidi, Shabaks, Turkumen, Kakae leh Sabeans te ahihi. UN te in IS te gamtatna, mi bawlsiatnate limtak in kan in nakpi in mawhsak hi.\nUS te in Kurdish te leh Iraq te huh in, Musol kim a IS te 115 vei van lam tawh kap khin tahi.Lamdang thukhat ah IS te tawh lum khawn ding inAustralia, US, UK leh Malaysia pan numei te ki pumpiak uh cihi.Malay gampan numei 50 pha cihi.Tua ban ah IS te tawh galkap nasem khawm ding in Netherlands pan zong mi 130 om in, mi 14 si khin in, 30 te ciah hi cihi.pawt khat gamdang pai ding a upmawhte uh thusit in khawl sak hi cihi.Gam nih gammi hihna anei pael khat om in, tua te pen Netherlands kumpi in gammi in kisan lo ding hi cihi.\nZani in Syria gam a om Islamist gam nuai mite al-Qaida te tawh ki zom te in Golan a om UN galkap phillippians te 32 um cih uh a, ahih hang Syria leh Israel galkap te in a ihmut kal un, hon khia thei hi. ISIS te in Syria galkap galmatte 250 that sak khin cihi.\nZani in Pakistan khuapi ah gammi te in presidentpa deih lohna lungpho lak na nei in, palik 26 leh mipi 264 te liam hi. Mipi te in president pa deihlo uh ahih man in khawlta in ci in mipite in lampi dung ah lungsim pholak na nei uhhi.\nRussia te in Ukrain gam nisuak na lam ah galkap aza lom leh tank a za lompi mah tawh om uh ci in, EU ki muh khopna ah Ukrain president Proshenko ingen in, EU makai Barroso in theihsak na gen in, sumlei sum zuak na lam tawh Russia te koi bang dan in akhauh zaw in khaktan na bawl leuleu ding hiam ci in thu kikum uhhi.\nThangno in asungpa kiang ah, hih gan an ding buhtu tansa te pen nang a ding hi cihi.Thangno sungpa zong ateh a leh tang zanih pha lo in 120 bek pha hi.Amah zong kaleisa hi buan a ci in lungkim lo sa in , innah aciah hi.Inn a tung a leh a ta nu Thangno zi zongna om a, athu la te gen pah hi. Thang no zi zong heh lua mahmah ahih man in, U Thang bang hang in nang a hong it mahmah kapa lawnlawm na khem a cih leh Thangno in,” midang la khemzo lo ka hihciang, kasungpa mah ka khem kei a leh” cih san zuai hi.Thangno zizong heh lua mahmah ahih man in,”aw thei ta ing ei, ei a hong it mahmah te mah khem nop pen ahi ve maw cihi.\nMizo te ciannuih bawl siam Thang Kula in ” mikhat ka khem a zua ka puah a leh ka zuakhem a man mah ci hi in mi up na ding in,zua sawm vei ka phuah kullai hi cihi.Davib in mi zi tung ah khial in, a khialhna aki theiloh na ding in mithat hi. Mawhna khat ih bawl ciang aki theiloh na ding in bawlbawl kul lai hi.Ahih hang Pasian in mawhna na mudah mahmah a, mawhna hang mah in hoih sa in athuphapiaksa abawlsa nate samsia hi. Ahih hang mawh na kisikkikna san hi.Davib zong kisik kik in mi zi tung ah mawh nawnlo in, tapa taimangpa zong kisik kik in tai mang nawnlo hi. Kisikna maan ihcih in mawhnei ih hih lam kitheina, mawhna hang a dahna lehmawhnop nawnlohna lungsim te ahihi.\nRef: jpost, bbc.\nZD Facebook Group http://goo.gl/1hAXDK\nPrevious: Kawlgam pan “Miss Asia Pacific World” a ngahnu khamlukhu ki suahsakkik\nNext: Tedim Technological High School in manawt zel


url: =Описание блока питания для HP Pavilion ze4000 TopON TOP-DT01S\nЗарядное устройство для HP Pavilion ze4000 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.\nЧехол для Olympus SZ-10 ORIGINAL


url: =Sangnaupang kitawng in khatpa luzang ah temteh kiphut in, zato tung :: ZOMI DAILY\nposted on 5 October 2017 at 7:37 pm Lomkholna: News, Sawltak, World\nSangnaupang pasalno khat alu ah temteh kiphut vevasa in zato kipuak a, bangthu tuakkhamawk hiam cih akikan ciangin asangkahpih numei khattawh kitawng in tua numei nu’n temteh khattawh dengphei ahih manin, alu ah akiphut cimawk hi.\nPeru, Nasca City sungah thupiang hi a, tua sangnaupang pasalno pen kum 14 khawng aphapan khat kici hi.\nSanginn Classroom sungah laihilh Teacher khatin agenna ah hih numei leh pasal tepen Game akimawl uh hi a, temteh “Scissors” tawh akidenna panin Accident in pasalpa lutung ah akiphutkha hi ci’n genkhia hi.\nAhi zongin sangnaupang alawm te genkhiatna ah hihpen Josefina Mejia de Bocanegra School ah thupiang hi a, Accident hilo in, akitawng in temteh tawh akidawt hi ci’n genkhia uhhi.\nTua akitotpih numeinu’n temteh khat pasalno ii alu ah phutsak veva cimawk hi.\nVideo: Schoolboy rushed to hospital with scissors in his head after chaos erupts in classroom\nKamphatna tawh tua temteh pen pasalno ii akhuak sukhalo bilbe a, Doctors te’n bangmah nawngkai luatna omlo in hemkhiathei uhhi. Ahi zongin tua zato ah kimawlna sumbei pen pasalno ii anu in sumpiakding kaneikei hi ci’n Peru Local Media te tungah genkhia hi. Zatui zaha leinading dangka lumai pekkhatzong kaneikei hi ci’n genkhia hi.\nRelated: Internet zangsaklo ahih manin sangnaupang khatin anu temta tawh satliam\nSangsiapipa’n agenkhiatna ah hih buainavai apian laitak in akhaamcip zolo sangsia pen thusitna akineih laitak hi ci’n genkhia hi. Peruvian Media te genna ah tua Classroom sungah laihilh in aom sangsia pen thusitna akineih laitak ahih manin, anasep panin ki dinkhawlsak phot hi ci’n genkhia uhhi. (tuhun pen numei te gualzawhhun dan hihtuak ei 🙂 Sawltak #zomidaily\nPrevious: Professor Dr. Kham Khan Suan Hausing awarded TN Chaturvedi Award\nNext: Leitung beima teng Zomite galkap i kisam dinghi


url: =Zomi namni in Zomi te identity hi. Agelh ~ Tual Khan Suan - Laibu Saal\nHome > Thuluui/Articles > Zomi namni in Zomi te identity hi. Agelh ~ Tual Khan Suan\nZomi namni in Zomi te identity hi. Agelh ~ Tual Khan Suan\nZomi namni in Zomi te identity hi.\nAgelh ~ Tual Khan Suan\nItem Reviewed: Zomi namni in Zomi te identity hi. Agelh ~ Tual Khan Suan Description: Rating: 5 Reviewed By: Cinpu Zomi


url: =Yangon khuasung aom Company khatah damiah lut ~ ZD :: ZOMI DAILY\nposted on 23 March 2017 at 12:27 pm Lomkholna: Myanmar, Sawltak, Yangon\nMyanmar, Yangon khuasung 50th Street aom Company khatah damiah lutin Company neipa asatgawp khitciang in vanmanpha leh sum tampi ciahkhiatpih uh cih Irrawaddy pan kiza hi. Yangon khualaizang Botahtaung Township sungah Tuesday ni 5am hunpawl in thupiang hi a, Yangon Police te’n damiah te zonsan uh cihi.\nDamiah lutna pen New Wave Services Company hi a, aneipa pen U Min Swe ahihi. U Min Swe pen azumkhan sungah akhutleh akhe khihcip uh a, sum leh Jewelry vanmanpha tampi puakhia uhhi.\nZingsang 8am hunpawl ciangin U Min Swe in Veranda panin huhna ngenin a ot ciangin aveng apam te’n theipan uh cihi.\nU Min Swe te omnatawh akimai ngaklian aom innveng te genna ah zingsang 8am hunpawl in U Min Swe in huhngetna hongki kokhiatgawp ciangin ka enkhia uh a, U Min Swe pen ki khihcip in, si tawh kidim cihi.\nPolice Officer te genna ah U Min Swe pen sihlawhliang nadingin liamngawh luasamlo hi. Damiah pen mi 2 hi a, aki zonsan laitak hi ci’n Botahtaung Township Police Station pan palik te’n genkhia uhhi.\nPalik te genna ah damiah te’n suai khutzungbulh khat, sum kyat 200,000, Bank Passbooks nih, sumbawm khat leh U Min Swe ii National ID Card te laksak uh cihi.\nHih Office sungah CCTV kikoih a, ahi zongin nitaklam zumkhak ciangin mei kisumit ahih manin CCTV in bangmah Record lokhading hi ci’n New Wave Services Co ah Director asem Ko Myo Khaing Tun in genkhia hi.\nRelated: Yangon, Immigration Office ah apuakkham om ~ ZD\nU Min Swe pen tulaitak Rangoon People’s Hospital ah zatui kibawl in om cihi. ZD Sawltak #zomidaily\nPrevious: US, Wisconsin State sungah thau kikapna piang, mi 4 si ~ ZD\nNext: Bawngtal ki letmat 11 khawng ataw ah lutto in thuaklah mahmah ~ ZD


url: =Innlam – Tedim ~ Hang Khan Lian :: ZOMI DAILY\nposted on 3 January 2015 at 11:01 pm Lomkholna: Hangkhanlian, News, Zomi\nInnlam – Tedim\n8. Sumthalawhna tam, sum ong tam ahihman in, alungdam huai mahmah khat in Tedim ah guta om nawnlo, zuau khem om nawnlo, sum mawk nget om nawnlo cihphial ding ong hiziauhi. Nidangin i beel i kuang khat nitaak inn sung tum mangngilh lehang mangpha khaaksa, zingsang teh kimu kik nawnlo hitaleh, tu’n tuaci nawnlohi. I hamsat luatman hikei leh, Zomite i cihtak, kuhkalna bei nailo cih kilang kasa aa lungdam huai deuhdeuh kasahi. (Ygn khawng hilo Zogam bek genna ahihi)\n10. Kumpi nasem te’n a nasep na ah thu aneih khaakding kilau ciatta, khasum kikhamlel ahihman in golhguuk cihluat om nawnlo ziauhi. Golhguuk a lam en tanghtangh teng pen a zalian lam ahauhsawm tengbek hipiantahi.\n1. Kawlgam khuapi adiakdiak Ygn khawng aa akithehthang i mipihte’n innlam zuankik citak, kuhkal tak aa nuntak ong sawm kik nading uh\n2. I gam makai adiakdiak uliante leh i taangmi te’n kumpi in i gam ong puah laitak cihtakna, kuhkalna, thuman thutak tawh ong makaih, na ongsep nading uh kisam lai kasahi. Gtn in 2014 April sung in Tedim khuapi sung Sezang pan Mualtuk dong tar road 18′ aa bawlding i MP te’n kumpi tung pan ong ngahkhia uhhi. Gina tak in kibawl hileh khuasung lampi vom dikdek ding hinapi, kigina bawllo ahihman in tu’n khuasung teng leivui kaai kei mawkhi.\nA omsa 12′ pan lam nawltuak 3′ abehlap nateng uh ginalo ahihman in a selna in leivui vukkik uh aa khua sung lampi aa theihsa leivui a kaai kei ahihi. Hihpen i supna lianpi ahihi. Kumpi ciaptehna ah Tedim khuasung lampi tar road 18′ in kiciamteh khin ding aa budget ong kiakik nawn pak hetlo ding hi. Ahihhang ataktak ciang alui 12′ nangawn leivui tawh kivuk kik ahihi.\nHihpen tungsiah thuneite, MPte, khuanu khuapa te’n gina tak pulaak huai leh mipi mahmah in thuneite’n deihsakna tawh ong etcik nading uh Thunget huai mai in ka umhi.\nPrevious: ZAM Thupuak :: 04 January 2015\nNext: Kumthak ah Zomi hihna kemto zelding ~ Hau Za Cin


url: =NEHEMIAH – FGA Tulsa\nAdmin / March 20, 2015 / FGA File\nPasian muang ngiat, minam leh biakna a kin mahmah, makai cingtak leh a galte in zong a suk buai theih loh; lametna beisatelungtang sunga lametna thak guan a, Jerusalem leh Israel tate pawlam leh sung lam puahphat na a sem Nehemiah in, tangthungaihnop leh ciamtehhuai tampi nei hi.Nehemia pen Hakaliah tapa hi a, Persia kumpi Artakzaksis’ zuhai tawipa leh kumpi uliante laka khat ahi hi. A min khiatnapen ëTopa in khamuan, Topa in hehpihí cihna ahi hi. B.C 445kimin Judah gamah siampi Ezra tawh nasemin kithuah uh hi.\nA hunlai mite din mun: Nehemia hunlai in Israelte Per- sia kumpi ukna nuaiah ah om uh a, minam vai leh biaknavaiah siat cihtakin kisia uh hi. Mi tampi tak Babilon ah sal tanga, (mi bangzah hiam Artakzaksis kumpi ahih zawh kumsagihna khakhat leh nikhat ni in Jerusalemah ciahkik uh hi). Jerusalem Pasian khawpi siangtho pen tenna tak lo ding zahin kisusia in kinusia hi. Gam sungah vaihawmna dik om lo a, ahau leh a hangsante in ukna neiin, a haute hau sem a, azawngte zawnbeh sem hi. Pasian thukham awlmawh loin sab- bath tang lo uh a, sawma khat zong pe lo uh hi. Pasian a lau lotein thupha ngah zaw hi in thei uh a, Pasian nasep pen supnalel hi in ngaihsun uh hi. Pasian a thei lo minamte cih dan zui in amaute tawh kiteng uh a, nupa kikhen leh kimak zong tam peuhmah hi. Hihte hangin Samaria leh Amon minamte in Israelte mudahin nuihsan uh hi. Hih thu piangte in, Jerusalema mangngilh ngei lo Nehemiah lungsim phawngin, a puahphading leh a zun dingin kipan hi.\nNehemia nuntakna leh a nasep\nGam leh minam it mi hi: Kumpipa khawpi Susan ah Nehemiah a om lai tak(B.C 445 Kislev (Dec)), Hanani leh Judahgama mi khenkhatte tung pan a mipihte nuntak haksat lehJerusalem kulh zong kangtum khin phial ahih thu za hi.Tuathu a zaktak ciangin tucipsuk in Pasiankiangah kiko pah hi. Anisim nasep leh ulian ahih nain zong lungkimsak zoloa,Jerusalem a kisiatna hanga a dahna a melah kilang thei hi. Pasiankiangah hehpihna nakpi takin a nget deih khop loinJerusalem puahpha dingin a kigingsa in om pah hi. Kumpi Artakzaksis kiangah phalna lainJerusalem ah paia, kuama theihloh dingin zan khawmial sungin khawpi sung enkawikawi a, a siat dan tel takin mu hi.Mipi lamet beia omte kiangah, “Gensiatna i thuak nawn lohna dingin Jerusalem kulhciang pha kik ni” phatuam ngai taka puahphat nasep a sem dinginzawn a, mipite tha pia in lawpsak hi. Hih thu panin minam a it dan leh makai cingtaak ahihna kilang hi.\nVaihawm siam mi hi : Nehemia nuntakna aciamtehhuai khat pen a vaihawm siamna ahi hi.Sanbalata, Tobiah leh Gesem te in Jerusalem kulh puahpha kik dingamipite nasep a muh uh ciang nuihsan in haza uh a, kumpipalangpang bangin genuh hi. Ahih hang a muan Topa hang tawh lauhna khat zong nei lo hi. Kulh puahphat a kipat uh panin Siampite leh Levi minam leh mipite nasep ding sehkhol khinhi.Sanbalat in mipite lungsim beidonga koih sawmin a lawhcinloh dan dinguh a gen hangin, mimal a kuama peuh thahatsem dingin hanthawn hi. A galte un buaina bawlsawm cih a theih uh ciangin mipite in galhiam tawi kawma kiging sa a omdingin thu pia a, mipite in zong lim takin sem uhhi. Gamsungpuahpha dingin minam makaite leh mipite in sepna lehkithutuakna neih a kisapna hih pan kilang thei hi.\nMi hangsan, Topa a zahtak mi hi : Amau sep ding ciat lim taka a sep laiun, sum leh pai haksatna lianpi hanginmigenthei leh cimawhte in a haksatna uh genin lungkim loin phun ngeingai uh hi. Nehemiah in migentheite haksatna theiina dik loa gamtate langpang dingin hong kipan leuleu hi. Abulpatna dingin mihau leh uliante kiangah Pasian a zahtak manin mizawngte neihsa dik lo takin a suhsak ngei loh thu leh amah zong nuamsa taka a om loh thu pulak hi. Milian leh mihaute samkhawmin a leibate uh maisak ding leh a pung alakte uh zong pekik dingin hangsan takin ma la hi.mpite in zong Amen pia in kimaisak tuah uh hi. Mi hau leh uliante maiet kawmin nasem ngei lo hi. Ahansanna leh a muanhuaina ciamteh tak peuhmah hi. Hizah takgenthei ngam leh mi diklo a nawk ngam Zomite lakah bangzah iom tam maw !!\nA nasep tel theih mi leh thungen mi ahi hi : Sanballat leh Geshem in thah sawmin Ono zanglei ah amaute tawh kimua kiho dingin li vei sam a. ìNasep thupi nei ka hih manin kongpai thei kei ding ì ci-in li vei mah nial hi. Nehemiah langpangtezong lungke nuam tuan loin amah a zol khe dingin Siampi Shemaiah thuzawh uh a, Shemai in a deihsak takpi bangin agalte lak pan a bit theihna dingin biakinn sungah kikhumcip\ndingin zol bawl hi. Nehemiah in nial a, a galte khut sung pan suakta kik hi. Hizah taka nasep ding tam leh khemna lakahzong Nehemiah in thunget khawlsan ngei tuan lo hi. A nasep atheih tel manin leh thungen mi ahihna in siatna lak panNehemiah kembit zel hi.\nA nasep uh zo: Haksatna leh langpanna tuamtuam a om hang phatuam ngaihna tawh lim takin ni sawmnga lehninih a sep khit ciang, Elul kha (September) ni sawmnih leh ni nga kimin kulh puahphat nasep zo thei uh hi. Gamdangasaltangte zong hong ciahkik uh a, amah lang pangte in zong Pasian in Nehemiah ompih cih a theih uh ciang lau mahmahkik uh hi.\nKhanlawhna tung: Mi khempeuh Tuikongpi mai tualpi\nah paikhawm uh a, mipite maiah Ezra in thukham ngaih takinsim khia a, khanlawhna thupi tak hong tung hi.\n1.Mawh kisik khanlawhna: A mawhnate uh kiphawkin kisikna tawh kap gawp uh hi. Nehemiah in dah a kun lo ding leh Topa tunga lungdamna in amaute thahatna hi cihhilh a, Pasianpahtawi dingin hanthawn zaw hi.\n2. Thunget khanlawhna: A mawhna uh kiphawk a tua in thungetna lama khanlawhna tungsak hi. Mawh sutna thunget neiin Pasian min pahtawi uh a, gamlapi pan a thawm uh kizathei hi.\n3. Pasian thu zuih khanlawhna: Pasian thuin a lungsim uh zo mahmah a, Pasian thukham zuia nuntak siangthotawhnungta dingin a thakin ki-ap uh hi. Lamna dianna ciang bekdeih khop loin, amau nuntakna buppi kilamdang khin hi. Hihbang khanlawhna Zomite in kisam peuhmah hang. Lungsim kip nei mi hi: Kulh ciang pha khin ta a, khanlawhna zong tung khin ta himah leh a nasep awlmawhloin om ngei tuan lo hi. Hun bang tan hiam khit ciangin Sab- bath a tang nuam lote Sabbath a tang ding leh, Pasian biakinna kinusiat lohna dingin sawma khat Biakinn ah sung dinginthu pia hi. Minam dang zi a neite samkhawmin kam hilh a, nuleh pate kiangah a tate uh minam dang tawh kitengsak lodingin kiciamna bawlsak lai hi. Pasian nasem ginalote zong hangsantakin a nasep uh pan khawlsak hi. A thungetnba zong khawlsantuan loin, ‘Ka Pasian aw, a hoih lamin kei hong thei in’ cikawmin Pasian leh minam adingin kalsuan hi.\n← TU HUN BANG HUN A HIAM ?\nMopawi Lungdampih na →


url: =Pu Dam Pum dam loh hunsung kum khat donghu Hausa\nPu Vial Za Do (1939 – 1940)\nBeh : Halkik\nSuak : 1910\nUnau : Pasal 2, numei 3 lak pan a upa pen\nPianna : Pu Dam Pum le Pi Vung Za Niang(Sukte)\nInnkuanpih: Pi Niang’h Kho Cing(Sukte)tapasal 4 numei 3\n(1) 1927 kumin Mangkang galkap lut hi.\n(2) Galkap sungah Nalk ngah hi.\n(3) Galkap sungah min phatna “Oversea medal” ngah hi. (4) 1937 kumin galkap sungah kum 17 a sepna pan Pension la hi. A pa Dam Pum dam lohna hangin kum khat sung dong- hu Hausa sem hi.\nTua bek tham loin tua hun laitak a ki-ukna Ohsuh, Circle kici khua 6 kigawm a, Tuithang Circle No. 6 na-ah Circle member ngah in, khuasung Hausa upa Council member ngah in kum 12 sung khawk sung, khua sung upa vaihawm in om hi.\nThupuak: Dr. Thawng Khan Pau\nPrevious Post: « Hausa sem masa te ~ Pu Dam Pum (1929 -1939)\nNext Post: Hausa sem masa te ~ Pu Thong Kho Gin (1940 – 1948) »


url: =Human Development Report 2014, Tokyo 24th July 2014 ni Japan gam\nTokyo khuapi aa om United Nations University Headquarters ah Global Launch of Human Development Report 2014 ah Leitung aa om gam khempeuh te ii khantohna leh khantohlohna te gamsung aa om mipite income tawh etkak in genkhiatna nei uh hi.\nLeitung ah Singapore pen ah a 9th na hi in Asia aa ding in a sang pen hi, Afghanistan pen 169th na ah om in Asia a ding in a zawng pen gam hi. Kawlgam (Myanmar) pen 150th na ah om in Southeast Asia ah a zawng pen gam hi (Cambodia 136th, Laos 139th) , a nuai ah Afghanistan 169th bek om ahihman in Asia ah a zawng pen nihna hong suak hi. India zong 135th na pek ah om hi. Leitung ah a zawng pen Gam a kiciamteh Africa pan Nigar 187th hi in Population pen 16.6 million, Biakna Muslim leh Kampau ah French pen official in zang in Arabic zong zang uh hi.


url: =Death - Obituary : Three COVID patients - Rev. Paul Gin Za Suan, Ciin Go Cing, and Rev. Thawn Suan Thang - passed away yesterday in Cikha, Tonzang ...\nDeath – Obituary : Three COVID patients – Rev. Paul Gin Za Suan, Ciin Go Cing, and Rev. Thawn Suan Thang – passed away yesterday in Cikha, Tonzang …\nThree COVID patients – Rev. Paul Gin Za Suan, Ciin Go Cing, and Rev. Thawn Suan Thang – passed away yesterday in Cikha, Tonzang township. There have been six new deaths and more than 130 new confirmed cases in Tonzang.


url: =Singapore gammakaipi Lee Kuan Yew ii tupa (pasal) in pasal nei :: ZOMI DAILY\nposted on 27 May 2019 at 3:32 pm Lomkholna: News, Sawltak, Singapore, World\nLee Kuan Yew pen Singapore gam makaipipa hi a, ama hangin Singapore gampen gamthupi khat suak ahih manin leitung ah aminthang vangvangkhat ahihi. Lee Kuan Yew in tapa 2 leh tanu 1 nei a, atapa upapen in tulaitak Singapore gamsung ah Prime Minister asep laitak ahihi.\nLee Kuan Yew atupa ahi Li Huanwu in pasal nei cih thuthangkhat tulaitak Social Media ah ki thehzak hi. Li Huanwu pen Lee Kuan Yew ii atapa aneuzawpen Lee Hsien Yang ii ata ahihi.\nLi Huanwu pen pasal himahleh zibang in aki thuahpihding “Soul Mate” dingin pasal khatmah teenpih cimawk hi. Photo sungah athasang zawpen Lee Kuan Yew ii tupa ahihi.\nTuabangin Lee Kuan Yew ii atupa in pasal aneihpen Friday ni in Instagram tungtawn in aki pulakkhia hi a, South Africa gamsung aom Cape Town ah akiteeng uh ahihi.\nApasal minpen Heng Yirui kici a, tuapa in ama Instagram tungah apulakkhiat ahihi. Tunu in kaki thuahpih Soul Mate dingtawh kakiteeng uhhi ci’n pulak khiamawk hi.\nTuaban ah amau lawmta ii Photo khatzong Pink Dot Singapore te tungah khaksawn uhhi. Pink Dot Singapore cihpen Singapore gamsung aom numei le numei, pasal le pasal cihbangin aomkhawm LGBT (lesbian, gay, bisexual and transgender) te kipawlna apanpih Non-profit Movement khat ahihi.\nMore: Same-sex Marriage (Neih kibang Kiteenna) & Homosexual Act (Neih kibang omkhopna)\nSouth Africa gampen numei le numei, pasal le pasal cihbangin neihkibang kiteenkhuan apia Same-sex Marriages gamkhat ahihi. Asia gamsung ahzong neihkibang kiteenkhuan kumpi in phalna apiakpen Taiwan gam omkhin a, Asia gamsungah amasapen Same-sex Marriage phalna apia gam ahihi. Leitung gammakai, mipil misiam tata te sungpanin thulamdang tuamtuam hongki zakhiathei zelmawk hi. Zomi sungah neihkibang Same Sex Marriage bangzah aomkhinzen tammaw, atheite’n honggen kei un! Theihsese sangin theihlohmah ahoihzawk hun omthei hi 🙂 Sawltak #zomidaily\nPrevious: Gual zote le gual lelte ~ Peter Khualtawng\nNext: Mei’ hallup sang, tui’ taih a si tam zaw